Budući Xiaomi telefoni će imati jednu kameru koja će moći da snima i spreda i otpoznadi – BGD Novine\nBudući Xiaomi telefoni…\n10/05/21 | 15:51 ≫ 17:21\nJedna od tri “zadnje” kamere može da se rotira za 180 stepeni, a kada se nađe u tom položaju postaje “nevidljiva” prednja selfi kamera…\nXiaomi je i do sada imao prilično jedinstvena inovativna rešenja i nesvakidašnje koncept modele pametnih telefona, pa i sada nastavlja u istom duhu. Prema pantentu koji je kineska kompanija podnela još prošle godine, reč je o “nevidljivoj” rotirajućoj kameri koja se nalazi ispod ekrana uređaja.\nJedna od tri “zadnje” kamere može da se rotira, pomoću motora ili magneta, i da se okrene za 180 stepeni, odnosno na stranu ekrana. Kada se nađe u tom položaju, može se koristiti kao “nevidljiva” prednja selfi kamera.\nOvakvo rešenje omogućava da uređaji imaju ekrane koji celom površinom pokrivaju prednju stranu telefona, ali takođe i da glavna kamera ima senzore većih dimenzija pošto je u unutrašnjosti uređaja “oslobođeno” mesto na kojem bi mogla da se nalazi selfi kamera.


Lice: Miletić Azra Archives - Detektor\nIznošenje žalbi na presudu Azri Miletić početkom narednog mjeseca\nIznošenje žalbi sarajevskog Kantonalnog tužilaštva na obnovljenom suđenju protiv suspendovane sutkinje Azre Miletić, optužene za primanje dara i povrede zakona od strane sudije, planirano je za početak oktobra, potvrđeno je za Balkansku istraživačku mrežu Bosne i Hercegovine (BIRN BiH) iz Kantonalnog suda u Sarajevu.\nSutkinja Azra Miletić oslobođena optužbi za primanje dara i kršenje zakona od strane sudije\nPresudu sutkinji Azri Miletić, optuženoj za primanje dara i drugih oblika koristi, u srijedu, 27. januara 2021. godine, izreći će sudija Općinskog suda u Sarajevu Nedim Ćosić, koji je prije početka suđenja tražio izuzeće u ovom predmetu zbog toga što je blizak prijatelj sa sinom optužene.\nMiletić: Prigovor za odugovlačenje postupka protiv sutkinje\nOdbrana sutkinje Azre Miletić, koja je optužena za primanje dara, u spis je uložila video-zapise sa ročišta pred Sudom Bosne i Hercegovine, kojima nastoji dokazati da je u spornom predmetu odlučivalo Vijeće.\nMiletić: Odbrana najavila dokaze o kredibilitetu zaštićenog svjedoka\nOdbrana sudije Azre Miletić, optužene za primanje dara, ocijenila je u uvodnoj riječi da Optužba nije dokazala svoje tvrdnje i da stoga planira pozvati samo jednog svjedoka te izvesti materijalne dokaze.\nSuđenje sutkinji Azri Miletić za primanje dara odgođeno je pred Opštinskim sudom u Sarajevu zbog nedolaska vještaka Optužbe.\nMiletić: Predstavljeni kontakti pronađeni u telefonima\nNa obnovljenom suđenju sutkinji Azri Miletić, optuženoj za primanje dara, vještak informatičke struke nastavio je predstavljati podatke o komunikaciji lica u ovom predmetu.


Aleksandar Vučić (Foto Kord)\nNakon posete Novom Pazaru, gde je tamošnjim zdravstvenim ustanovama dopremljena pomoć u respiratorima i zaštitnoj opremi, Vučić je rekao da Srbija prihvata i ozbiljnije obolele od koronavirusa sa Kosova u kliničke centre u Nišu, Kragujevcu i Beogradu.\n"Trudimo se da pomognemo. Kuriozitet je da smo baš iz Novog Pazara u Beograd prebacili osam Albanaca koji nemaju nikakve dokumente Srbije. Ali su imali koronavirus i nisu bili baš najbolje, a ljudi su ljudi. U ovom trenutku zdravstveni sistem Srbije pomaže i brine o njima", rekao je Vučić.\nVučić je rekao da Srbija radi sve što može za svoj narod na Kosovu i da će to nastaviti da čini u ovim "relativno teškim uslovima".\nGovoreći o narednom periodu, Vučić je rekao da će još nekoliko dana "na naplatu dolaziti ono što je bilo između 10. i 16. marta", ali da to nije moglo da se kontroliše, jer je tada u Srbiju došlo gotovo 400.000 ljudi, što je jedinstveni slučaj i što se nije dogodilo nikome u regionu osim Rumuniji.\n"Ti ljudi nisu krivi. Nije bolest sramota. Ja sam kardiovaskularni bolesnik i to nije sramota. Sramota je kad je neko lopov ili neradnik. I zato molim ljude da budu disciplinovani i da prijave ako imaju neke probleme", rekao je on.\nOn je apelovao na penzionere da slušaju lekare i vlast i da ostanu kod kuće.\n27.11.2020 Opština Gračanica od večeras u crvenoj zoni (1274)\n27.11.2020 Novih 78 slučajeva koronavirusa u srpskim sredinama (290)


Vesti online / Vesti / Srbija / Nikolić: Brisel da pokaže da poštuje rad Srbije\nNikolić: Brisel da pokaže da poštuje rad Srbije\nSrbija je dokazala da je apsolutno posvećena putu ka punopravnom članstvu u Evropskoj uniji i bilo bi dobro kada bi Brisel sada pokazao da odlučni koraci Srbije nisu bili uzaludni, tako što će uskoro otvoriti prva poglavlja, ocenio je predsednik Srbije Tomislav Nikolić tokom razgovora sa ministrom spoljnih poslova Letonije Edgarsom Rinkevičsom.\nNikolić izneo svoja očekivanja ministru spoljnih poslova Letonije Edgarsu Rinkevičsu\n- To bi ohrabrilo naše ljude, pokazalo im da nas Evropska unija želi u svom sastavu i približilo im cilj koji želimo da dostignemo - normalnu, modernu državu i bolji život za sve naše građane - rekao je predsednik Republike, saopštila je Služba za saradnju s medijima.\nMinistar Rinkevičs se složio sa predsednikom Srbije da bi bilo dobro da Brisel, kao neku vrstu gesta dobre volje, uskoro otvori prva poglavlja. Rinkevičs je rekao da se nada da će se to desiti vrlo brzo, jer je očigledan napredak koji je Srbija postigla u procesu reformi i izrazio žaljenje što to neće da se dogodi za vreme predsedavanja Letonije Evropskom unijom.\n* Dačić: Ne želimo sukob sa EU već da stvari isteramo na čistac\n* "Nema novih uslova za Srbiju"\n- Što se tiče pitanja Kosova i Metohije, Beograd je iskreno ušao u dijalog sa Prištinom jer smo izuzetno zainteresovani za smanjenje tenzija i za ostvarenje što boljih uslova života za sve građane koji žive na Kosovu i Metohiji, na šta nas, inače i Ustav obavezuje. Međutim, Srbija nikada neće priznati nezavisnost svoje južne pokrajine, pa nije dobro da bilo ko ohrabruje administraciju u Prištini da je to finalni cilj dijaloga koji se vodi - upozorio je predsednik Srbije.\nMinistar spoljnih poslova Letonije pozdravio je dijalog Beograda i Prištine i aktivnu ulogu Srbije da se na taj način prevaziđu problemi u vezi Kosova i Metohije.\n"Normalizacija odnosa nezavisne Srbije i nezavisnog Kosova"\nSreda 22.04.2015. 22:53\nMa hoće-trči pa zapinje.


Iako je sneg padao gotovo 30 sati neprekidno, ulice prvog prioriteta, one kojima saobraća gradski prevoz redovno su čišćenje i na njih je, kako tokom jučerašnjeg dana, tako i u toku prethodne noći bačeno oko 3.000 tona soli, rekao je danas zamenik gradonačelnika Goran Vesić.\n"Imali smo angažovanih 224 ljudi drugu noć za redom i ostaćemo u četvrtom stepenu pripravnosti do sutra ujutru", rekao je Vesić za TV Pink.\n"Sve ulice prvog prioriteta su čiste. Kada pada sneg i dok pada sneg, mi čistimo samo ulice prvog prioriteta, to je 1.800 kilometara ulica u Beogradu", kaže Vesić.\n"Građani treba da znaju da dok pada sneg, čiste se samo ulice kojima ide gradski prevoz, to su ulice prvog prioriteta. Kada prestane da pada sneg, ulazimo u drugi prioritet", navodi zamenik gradonačelnika.\nKada su u pitanju ekipe Beogradskog vodovoda, Vesić kaže da su danas i juče njih 25 na terenu, te da nije bilo većih kvarova kada je u pitanju vodovodna mreža.\nDodaje da zbog spuštanja temperature moguće je da će biti kvarova na vodovodu, tako da će te ekipe biti spremne.\nHAOS U ZAVEJANOM GRADU Zimska služba radi u tri smene, gužve i učestali sudari, a pod TEŽINOM SNEGA PADA I DRVEĆE\nLEPŠA STRANA ZIME U GRADU Sneško, grudvanje, "anđeli" i REDOVI ZA SANKANJE\nVesić: Ove zime palo 76 cm snega, jedini problem 3. januara ZBOG PROGNOZE METEOROLOGA\nJUTRO BEZ GUŽVI Ulice prohodne, pojačan saobraćaj samo na ovim lokacijama


Ilić: Nije dozvoljena kritika koja javno narušava autoritet sudstava - Dijalog.net\nNaslovna Društvo Ilić: Nije dozvoljena kritika koja javno narušava autoritet sudstava\nBeograd, 30. januar 2020. – Zamenik republičkog tužioca Goran Ilić izjavio je da Skupština Srbije, odnosno politika već ima znatno veću ulogu u izboru sudija i tužilaca nego u okolnim državama i da nema potrebe da se uticaj politike uvećava.\n„Ako je pravosuđe loše zbog sudija i tužioca koje bira politika, onda nema rezona da ga ‘popravljamo’ tako što ćemo da dodamo još politike u izbor sudija i tužilaca“, rekao je Ilić u autorskom tekstu za NIN, komentarišući ideju o takozvanoj eksternoj kontroli pravosuđa.\nGoran Ilić je naveo da je državni sekretar u Ministarstvu pravde Radomir Ilić izneo „primamljivu neistinu“ za većinu javnosti kada je „rekao da ‘sudije biraju i razrešavaju sudije’ i da ‘one koje je narod birao … niko ništa ne pita’ i to je eto jedan od razloga zbog čega je srpsko pravosuđe loše i da bi trebalo uvesti eksternu kontrolu pravosuđa“.\nOn je podsetio da javne tužioce, starešine u jednom strogo centralizovanom sistemu zasnovanom na načelu nadređenosti, bira skupština, da predsednike sudova, kao i sudije i zamenike javnih tužilaca prilikom prvog izbora na period od tri godine bira skupština, i da sve članove Visokog saveta sudstva i Državnog veća tužilaca takođe bira skupština.\n„Dakle, niko ne može da uđe u pravosudni sistem, niti da bude izabran na iole važniju poziciju ukoliko ne dobije političku potvrdu izborom u Narodnoj skupštini“, naveo je Ilić govoreći o sadašnjem načinu biranja za sudije i tužioce.\nOn je rekao i da je praksa Evropskog suda za ljudska prava na stanovištu da sudije i javni tužioci kao učesnici u postupku mogu i treba da budu izloženi javnoj kritici.\n„Javnost i kritika omogućavaju da sudija dok sudi i sam bude predmet suđenja. Međutim, nije svaka kritika dozvoljena. Sa stanovišta Evropskog suda za ljudska prava nije dozvoljena kritika koja javno narušava autoritet sudstava„, naglasio je Ilić.\nKako je objasnio, neodgovornom kritikom, prema mišljenju Konsultativnog veća evropskih sudija, smatra se kritika zasnovana na pojednostavljenim, demagoškim i populističkim argumentima.\n„Javno iznet stav predsednika Republike da su prilike u pravosuđu loše i dovođenje u vezu stanja u pravosuđu sa stalnošću funkcije sudija može se svrstati u iznošenje pojednostavljenih argumenata koji predstavljaju vid nedozvoljene kritike“, naveo je Ilić, koji je i poverenik za samostalnost tužilaca i član Državnog veća tužilaca.\nOznakeGoran IlićPoverenik za samostalnost tužilacavladavina prava\nPrethodno NIN: Bivši direktor Krušika uplatio najmanje dve donacije Bezbednosno-informativnoj agenciji\nSledeće Bodrožić: Tabloidni mediji su slika i prilika ljudskih profila koji su zajahali vlast\nBeograd, 30. mart 2020. – Ako se u ovakvom trenutku najavljuje mera potpune zabrane …\nTop Tags Evropska komisija istraživanje mediji Civilno društvo Evropska unija lokalna samouprava vladavina prava Vlada Republike Srbije Društvo OCD Srbija i Evropska unija Pravosuđe mladi evropske integracije konkurs


Uspon - Blic Online\nVladimir iz Leskovca je osvojio zavejani vrh Besne Kobile i to ne bi bilo ništa čudno da nije bio u ŠORTSU: Evo kako mu je to uspelo bez posledica\nPlaninarski uspon od pre nekoliko dana do vrha Besne Kobile i visine od 1923 metra, čini se da je prizor ravan onom koji Rusi postavljaju na društvene mreže. Realizovao ga je instruktor Ninđucu kluba Buđinkan Leskovac, Šidoši Vladimir Stevanović, a ono po čemu se razlikuje od ostalih je što je na sebi imao samo šorts i zimsku kapu, u dužini cele staze od ski centra do samog vrha.\nSnažan uspon BELEX indeksa na nedeljnom nivou\nPrigušeno trgovanje i novi rast BELEX indeksa, koji su snažno ojačali na nedeljnom nivou, obeležili su poslednji trgovački dan na domaćem tržištu akcija.\nU cilju podizanja svesti o deci oboleloj od raka Ivan Stevanović, tatu majstor i veliki avanturista iz Mladenovca, popeo se na Kilimandžaro, najveću planinu u Africi, sa vrhom koji se nalazi na nadmorskoj visini od 5.895 metara.\nU Briselu se ne stišava bura oko vrtoglavog uspona Nemca Martina Zelmajera na poziciju glavnog sekretara Evropske komisije, a kao sporno se ističe način na koji je došao na tu funkciju.\nFOČAK KOJI POMERA GRANICE Uspešan uspon na jedan od vrhova Himalaja\nFočak Danilo Vojvodić popeo se ove sedmice sa grupom avanturista iz Poljske na vrh Ajland Pik na Himalajima, visok 6.189 metara iznad mora.\nPRVI FOČAK NA HIMALAJIMA Danilo s Poljacima u "šetnji po oblacima"\nZahvaljujući poznanstvu sa avanturistima iz Poljske, sa kojima se sprijateljio na raftingu Tarom, planinar, skiper i turistički vodič iz Foče Danilo Vojvodić dobio je priliku da se popne na "boravište snega" - Himalaje, najveći planinski venac na svetu.\nUpoznali ste je kao FATALNU RUSKU ADVOKATICU koja je uzdrmala Trampovu vlast. Ovo je njen USPON\nNazivali su je “advokatom ruske vlade”, “insajderom od poverenja” Kremlja i poznanicom moćnog ruskog generalnog tužioca.\nHrvatski mediji o našem naoružanju: Srpska vojna industrija U USPONU\nSrpski vojna industrija, koja je u usponu poslednjih godina, dobila je novi zamah, a u mestu Uzići kod Požege, počela je probna proizvodnja u Fabrici streljačke municije i opreme, pišu regionalni mediji.\nAmerikanac nestao tokom uspona na najviši vrh Rusije\nTRAMPOV USPON U TRI MINUTA Manekenke, skandali i bankrot na putu do Bele kuće\nKako je kontroverzni republikanac stigao do predsedničke nominacije...\nNA UDARU Kritike Klintonovoj zbog uspona Islamske države


СРПСКИ ПОЛИТИЧКИ ТРИЛЕР: Како је пропала идеја о заједничком кандидату опозиције?\n10-02-2017 07:57 Izdvojeno Srbija Politika\nVuk Jeremić i Saša Janković (Foto: Medija centar)\nŠta se dogodilo od izborne noći između 24. i 25. aprila, kada su svi lideri opozicionih stranaka, i levi i desni, i liberali i socijaldemokrate, zajedno protestvovali ispred prostorija RIK-a zbog navodne izborne krađe? I ta slika za srpsku političku scenu delovala je pomalo bajkovito i pokazalo se da na duži rok ne može da se održi, ma koliko vlast u Srbiji, kako opozicija to voli da kaže, bila autoritarna i korumpirana. Nema sumnje da će šest, pa bila to i dva opoziciona kandidata značajno olakšati posao kandidatu Aleksandra Vučića ili njemu samom, ukoliko odluči da učestvuje u trci za fotelju na Andrićevom vencu. Tim pre što ni on nije sedeo skrštenih ruku. Od lansiranja priče o jedinstvenom kandidatu uspeo je da ubedi i SPS, koji nije propustio nijedne predsedničke izbore, da podrži kandidata naprednjaka. Bar tako sada stvari stoje.\nŠutanovac: Niko nema prava da se vodi uskostranačkim interesima\nKako je propala priča o zajedničkom kandidatu i gde je zaškripelo? Niko od lidera opozicije problem ne vidi u sebi, a pojedini se i nadaju da još nije kasno da na predsedničke izbore izađu jedinstveni. Predsednik DS-a Dragan Šutanovac kaže da je država ugrožena i da "niko nema prava da se prilikom donošenja odluka o predsedničkom kandidatu vodi uskostranačkim interesima". - Verujemo da se i druge opozicione stranke, koje se još uvek nisu izjasnile, vode željom da se sruši ova katastrofalna vlast i zato se nadamo da će i oni podržati Sašu Jankovića. Proleće pred nama je početak promena u našoj zemlji - navodi Šutanovac i dodaje da DS od početka insistira na zajedničkom kandidatu proevropske i demokratske opozicije.\nDJB: Opozicija u kampanji da se ne napada\nU pokretu Dosta je bilo potvrđuju da ozbiljnih razgovora na temu zajedničkog kandidata nije ni bilo, mada su lideri opozicionih partija u svakoj svojoj izjavi još od parlamentarnih izbora govorili da na predsedničke treba ići sa jedinstvenim kandidatom. Jasmina Nikolić, potpredsednica DJB, kaže da se u tom pokretu i dalje zalažu za tu ideju i da isto važi i za izbore za grad Beograd. - Mi smo ponudili programsku platformu za izlazak na parlamentarne, beogradske i predsedničke izbore baziranu na našem planu od 20 tačaka, s ciljem da napravimo paket i racionalno procenimo ko ima najviše šansi u biračkom telu da pobedi na izborima. Ozbiljnih razgovora među strankama, međutim, nije bilo. Kandidati su odlučili da se kandiduju - navodi ona. Nikolićeva međutim upozorava da je sada bitno da se "kandidati i kampanje opozicije ne napadaju, da se bave promovisanjem svojih kandidata i da kritikuju katastrofalnu vlast". - Očekujemo od svih da se ne bave deljenjem i sukobljavanjem opozicionog biračkog tela. Jer od toga korist ima samo predsednik Vlade i to demorališe apstinente da glasaju. Svaki kandidat treba da animira svoj deo biračkog tela - dodaje potpredsednica DJB.\nRašković Ivić: Vlast je huškala i mutila\nNekadašnja predsednica DSS Sanda Rašković Ivić, koja je bila zagovornica ideje o zajedničkom kandidatu, kaže da je skupo platila tu ideju i da je zbog nje i izbačena iz stranke. - Razlog što je propala ta priča su sujete, koje su kod nas Srba, a posebno muškaraca, naročito izražene. Vlast je takođe malo sejala otrov, huškala i mutila, jer njima odgovara da opozicija ima ne jednog, nego 20 kandidata. Sada neki pričaju da im je ovo prilika da vide kolika im je težina, a to deluje neiskreno i neozbiljno. U trenutku kad neko ubija državu nije vreme da se proverava težina - ističe Ivićeva.\nJovanović: Predsednik će biti Vučić ili njegova senka\nLider LDP-a Čedomir Jovanović takođe je bio jedan od zagovornika ideje o zajedničkom kandidatu, ali mu ostale opozicione stranke nisu poverovale, uz objašnjenje da je reč o lažnoj opoziciji. NJegova stranka je jedna od retkih koja nije pozivana i na ono malo zajedničkih sastanaka opozicije, na kojima se govorilo o sprečavanju izborne krađe i RTS-u. Na pitanje kako je propala priča o jedinstvenom kandidatu, Jovanović je odgovorio: - Kandidatima opozicije je jasno da nemaju šta da traže na tim izborima i da će predsednik Srbije biti ili Vučić ili neka njegova senka. Zato, ako već ne mogu da budu predsednici Srbije, mogu da budu predsednici stranaka koje će tokom kampanje nastajati.\nKako pokazuju istraživanja javnog mnjenja najjači opozicioni kandidati su nestranačke ličnosti Vuk Jeremić i Saša Janković, koji su zvanično najavili učešće na predsedničkim izborima. Tu je i Aleksandar Popović, koga će kandidovati DSS, kao i Boško Obradović, lider Dveri. Sudeći po najavama, u predsedničku trku ući će i Nenad Čanak i Čedomir Jovanović, ali konačna odluka još nije doneta. Čanak je nedavno izjavio da je moguće da će se kandidovati za šefa države, dok je Jovanović rekao da će to učiniti ukoliko na izborima budu učestvovali Jeremić i Janković. Izvor: Blic\nJANKOVIĆ OPLEO PO JEREMIĆU: Dok sam se ja borio za Srbiju Vuk se provodio po svetu (VIDEO)\nJA SAM JE IZMISLIO, A ONA ME IZDALA: Dačić oštro o novoj Jeremićevoj partnerki


Srbija bi da izbegne sukob sa EU oko Kosova\nSusret predsednika Srbije Borisa Tadića i ministra spoljnih poslova Nemačke Gvida Vestervelea poslednja je šansa da se pred zasedanje Generalne skupštine UN postigne dogovor između Srbije i EU o rezoluciji koju je Beograd podneo u nameri da obezvredi mišljenje Međunarodnog suda pravde o nezavisnosti Kosova. Teme njihovog susreta, mimo uobičajene diplomatske procedure, nisu striktno određene i to ostavlja šanse za dogovor, kažu za „Blic“ izvori iz vrha srpske vlasti i iz nemačkih diplomatskih krugova.\nPoslednja šansa za dogovor: Boris Tadić i Gvido Vestervele\nVestervele, koji u Beograd dolazi iz Zagreba a odlazi u Prištinu, zatražiće da Srbija povuče ili ublaži tekst svoje rezolucije. Strategija državnog vrha Srbije biće da pokuša da dobije garancije za priključenje EU snažnije od uopštene izjave da je „budućnost Srbije u Uniji“, tačnije datum prihvatanja kandidature za članstvo i za početak pregovora o pristupanju, ali i garancije za sigurnost i opstanak Srba na celom Kosovu u zamenu za ublažavanje teksta rezolucije. Srpske vlasti će učiniti sve da ovakav stav predstave kao principijelni minimum i podvući da ne žele sukob sa EU zbog Kosova.\nDobro upućeni u nemačku diplomatiju i njene ciljeve, u koje svakako spada i preuzimanje ključne uloge Nemačke u regionu zapadnog Balkana, smatraju da su šanse da se takav dogovor postigne minimalne. Jer pozicija Beograda je u ovom trenutku tvrda, a zainteresovanost Nemačke za dalje proširenje EU i posle pristupanja Hrvatske - gotovo nikakva.\n- Ako sada dozvolimo da se vežu pitanja Kosova i našeg pristupanja EU, onda će svaki sledeći naš korak biti uslovljen nekim zahtevom vezanim za Kosovo i na kraju će se kao uslov našeg pristupanja pojaviti priznanje Kosova - kažu nezvanično za „Blic“ u vrhu vlasti u Beogradu i naglašavaju da su najveći aduti Beograda to što Kosovo bez pristanka Srbije ne može da dobije ni svoj pozivni telefonski broj (cena fiksnog operatera na Kosovu zbog toga je prepolovljena), a kamoli da dobije stolicu u UN.\nDomaći stručnjaci za evropske integracije koji smatraju da ovako tvrd stav Srbije šteti njenim evropskim integracijama upozoravaju da Beograd propušta šansu da uđe u grupu sa Albanijom i Crnom Gorom, koje će 10. novembra dobiti status kandidata. Umereni evroentuzijasti, poput Nikole Jovanovića, urednika „Izazova evropskih integracija“, smatraju da do kraja sledeće godine svejedno nema šansi da se prihvati kandidatura Srbije u EU i da sa nemačkim šefom diplomatije treba otvoriti što više tema, naročito ekonomskih, i ne insistirati na razlikama u vezi s Kosovom.\nPredsednik Inicijative za evropsku stabilnost Gerald Knaus rekao je, povodom dolaska nemačkog ministra u region, da je evropska perspektiva zapadnog Balkana osigurana samo u teoriji, a ne i u praksi jer je „kandidatura Srbije stavljena na led bez jasnih razloga“. Makedonija pet godina čeka na početak pregovora, Kosovo nema evropsku perspektivu dok ga ne priznaju sve članice EU, a BiH sve dok se ne zatvori kancelarija visokog predstavnika, objasnio je Knaus.\n- Stav Srbije o Kosovu imaće uticaja na njene evropske integracije - izjavila je zamenica direktora Udruženja za jugoistočnu Evropu sa sedištem u Minhenu Johana Dajmel, napominjući i da će mnoge članice EU biti uzdržane da prime, kako kaže, još jedan Kipar.\nOna je u izjavi za Radio „Slobodna Evropa“ najavila da će Vestervele u Beogradu predočiti da je za Berlin pitanje Kosova rešeno pošto je Međunarodni sud pravde saopštio svoje mišljenje. Prema stavu Nemačke, dodala je Dajmel, Beograd i Priština sada bi trebalo da se okrenu budućnosti, a ne da budu taoci prošlosti.\nPolitički analitičari ocenjuju da je poseta Vestervelea veoma važna jer će, na prvom mestu, pokazati da će Nemačka, kao najvažniji balkanski partner, početi intenzivnije da se bavi tim regionom, kao i da Berlin podržava evropsku perspektivu svih zemalja zapadnog Balkana.\nTokom posete Beogradu Vestervele će se sastati i sa premijerom Mirkom Cvetkovićem i šefom diplomatije Srbije Vukom Jeremićem, a razgovaraće i sa studentima Beogradskog univerziteta o izazovima evropskih integracija. Vestervele će imati i zajednički sastanak sa političkim liderima Ivicom Dačićem, Čedomirom Jovanovićem, Mlađanom Dinkićem i Tomislavom Nikolićem.\nRadulović hoće na razgovor sa Vučićem, ali u četiri ujutru, uručio bi mu tužbu i jednu knjigu\nLider pokreta "Dosta je bilo" Saša Radulović kaže da ne zna da li će ga mandatar za sastav Vlade pozvati na razgovor, ali da ako ga pozove, želi da razgovor bude u četiri ujutru, kako "građanima ne bi oduzimao vreme za razgovor sa Vučićem".


Toyota tvrdi da će 5G otvoriti put robotima u scenarije iz stvarnog života, te im omogućiti da učestvuju u spasavanju žrtava usljed neke prirodne katastrofe, te da postanu dio sistema medicinske njege.\nNaime, Toyota svog humanoidnog robota T-HR3 već može da kontroliše uz pomoć 5G mreže, a testovi su do sada bili ograničeni samo na kablovsku konekciju. Sa 5G mrežom kablovi nisu neophodni, budući da robotima omogućava da informacije dobiju gotovo iste sekunda, što daljinsko upravljanje čini daleko efektnijim. Zahvaljujući tome roboti će moći da se lakše uključe u tokove savremenog života, te da ljudima priskaču u pomoć u najrizičnijim situacijama.\nTako je 5G omogućio još jedan veliki korak na polju moderne tehnologije, te T-HR3 humanoidnim Toyota robotima treće generacije omogućio još veću funkcionalnost. T-HR3 model je i nastao u okviru projekta koji je zamišljen tako da kreira tehnologiju koja bi ljudima pomagala u različitim situacijama – kod kuće, u bolnicama, prilikom velikih katastrofa, na gradilištima, te u mnogim drugim prilikama.\nToyota i DOCOMO su još u novembru 2018. objavili da su uspješno testirali T-HR3 model koristeći petu generaciju mobilnih komunikacija – 5G, te dodali da je testiranje sprovedeno u kontrolisanim uslovima, te da je robotom upravljano sa udaljenosti od oko 10 kilometara. Za razvijanje 5G komunikacione tehnologije niske latentnosti koja se koristila za upravljanje robotom bio je zadužen DOCOMO – vodeći japanski mobilni operater koji je prilično doprinjeo razvijanju 3G, 4G, te 5G tehnologija mobilnih mreža.


U Opštini Zvezdara održana konferencija o zapošljavanju osoba sa invaliditetom | Beogradski Portal\nNa konferenciji pod nazivom ,,Pomoć – podrška zapošljavanju osoba sa invaliditetom“, održanoj uz podršku opštine Zvezdara a u organizaciji Udruženja osoba sa invaliditetom Beograd predsednik GO Zvezdara Vladan Jeremić je istakao da opština Zvezdara, u okviru vođenja socijalne politike, posebnu pažnju pridaje saradnji, pomoći i podršci organizacijama osoba sa invaliditetom i realizaciji nekih od njihovih programa.\n„Ako znamo da u našoj zemlji ima više od 800.000 osoba sa nekim oblikom invaliditeta i da je visoka stopa njihove nezaposlenosti, pravi uspeh je tek kada neke od tih osoba dobiju posao”- rekao je Vladan Jeremić i zaključio da se nada da će ova konferencija po tom pitanju imati vidljive rezultate.\nPredsednik Udruženja osoba sa invaliditetom Beograd Gordana Pušara je rekla da ovaj program služi da poslodavci saznaju koje subvencije mogu da ostvare ako zaposle osobe sa invaliditetom kao i da shvate da su osobe sa invaliditetom radno sposobne i da mogu da rade u skladu sa svojim mogućnostima i obrazovanjem.\nNačelnik Odeljenja za profesionalnu rehabilitaciju i zapošljavanje osoba sa invaliditetom NSZ Biljana Jelenković Paspalj upoznala je prisutne sa merama podrške NSZ nezaposlenim osobama sa invaliditetom i poslodavcima koji zapošljavaju osobe sa invaliditetom kao i sa javnim pozivima/konkursima za realizaciju mera aktivne politike zapošljavanja.\nNa konferenciji je dogovoreno da dve osobe sa invaliditeom, članovi Udruženja, dobiju posao, kao i da se radi na povećanju vidljivosti osoba sa invaliditetom i boljoj povezanosti udruženja osoba sa invaliditetom sa poslodavcima i poslodavaca sa Nacionalnom službom za zapošljavanje, a sve u koordinaciji sa aktivnostima GO Zvezdara.\nKonferenciji su prisustvovali zamenik predsednika GO Zvezdara Dragana Đurić i član opštinskog Veća Stanko Radovanović, direktor Centra za socijalno preduzetništvo Miodrag Pešić, osnivač Udruženja „Svi na vagu” Milka Raičević, predstavnici udruženja građana, poslodavaca i drugi.


Ministri Evropske unije kritikovali su danas mađarskog premijera Viktora Orbana zbog proširenja restrikcija medijima, sudijama, profesorima, manjinama i grupama za zaštitu prava, što je razlog za zabrinutost zbog slabljenja demokratije u Mađarskoj, prenosi Rojters.\nLlider takozvane Islamske države Abu Bakr el Bagdadi navodno je u danas objavljenoj audio poruci upozorio da su u toku svakodnevne operacije te terorističke organizacije.\nVELIKI POŽAR U SPLITU Gori brodski kontejner, gradom odjekuju DETONACIJE, planulo nekoliko vozila (VIDEO)\nNa Trgovačko transportnom terminalu u Splitu danas je buknuo požar, a čulo se i nekoliko detonacija, objavio je portal "Dalmacija danas".\nPOLITIČKA BITKA ZA OPSTANAK Sutra su izbori u Izraelu, da li će Netanijahu OSTATI NA VLASTI?\nU Izraelu se sutra održavaju drugi izbori u pet meseci, a oni bi mogli da se pretvore u bitku za politički opstanak premijera Benjamina Netanijahua. Netanijahu je izraelski premijer s najdužim stažem, ali je u aprilu pretrpeo jedan od najvećih poraza u karijeri kada nije uspeo da sastavi novu vladu iako su Likud i njegovi saveznici osvojili većinu parlamentarnih mandata.\nBorisa Džonsona u Luksemburgu danas su dočekali demonstranti koji su ga izviždali, a zbog protesta britanski premijer se nije pojavio na konferenciji za novinare posle sastanka sa luksemburškim kolegom.\nSevernokorejski lider Kim Džong Un pozvao je američkog predsednika Donalda Trampa da poseti Pjongjang.\nTEŠKA NESREĆA KOD ŽIVINICA Voz naleteo na traktor, jedna osoba povređena\nNAPAO POLICAJCE Uhapšen muškarac u Zaječaru


Merkel čestitala Davutogluu izbornu pobjedu - Vijesti.me\n„Njemačka kancelarka i turski premijer su se takođe saglasili da bilateralni dijalog o zaustavljanju priliva izbjeglica mora biti nastavljen i da mora dovesti do konkretnih sporazuma“, rekao je Zajbert Edit\nMina 2. novembar 2015, 21:02 ažurirano 12. februar 2019, 20:08\nNjemačka kancelarka Angela Merkel pozvala je danas turskog premijera Ahmeta Davutoglua i čestitala mu na izbornoj pobjedi, pozivajući ga na brzu, zajedničku akciju u rješavanju izbjegličke krize, saopštila je njena kancelarija.\nPredstavnik njemačke vlade Štefen Zajbert rekao je da je Merkelpozdravila činjenicu da su izbori održani u mirnoj atmosferi i da je Davutoglu u govoru nakon pobjede rekao da želi da prevlada polarizaciju i tenzije u turskom društvu.\n„Njemačka kancelarka i turski premijer su se takođe saglasili da bilateralni dijalog o zaustavljanju priliva izbjeglica mora biti nastavljen i da mora dovesti do konkretnih sporazuma“, rekao je Zajbert.\nNjemačka očekuje da će ove godine primiti između 800 hiljada i milion migranata, što je duplo više u odnosu na bilo koju prethodnu godinu.\nRojters podsjeća da mnogi prolaze Tursku na putu ka Evropi.\nTokom posjete Istanbulu prošlog mjeseca, Merkelje ponudila Turskoj mogućnost podrške za brže napredovanje ka članstvu u Evropskoj uniji, a zauzvrat zatražila saradnju u usporavanju priliva migranata, a i prihvatanja onih koje odbije Evropa.


Makron: Francuska će pomoći Ukrajini u odbrani suvereniteta\nTanjug 10. decembra 2021. 20:54\nPARIZ – Francuski predsednik Emanuel Makron saopštio je danas da je u telefonskom razgovoru sa ukrajinskim predsednikom Volodimirom Zelenskim potvrdio rešenost Pariza da pomogne Ukrajini u očuvanju njenog suvereniteta i teritorijalnog integriteta.\nMakron je rekao da se sa Zelenskim složio o potrebi da se ponovo pokrenu pregovori u „normandijskom“ formatu za istok Ukrajine, uz francusko i nemačko posredovanje, prenosi Rojters.\nFrancuski predsednik je dodao da će narednih dana razgovarati sa ruskim predsednikom Vladimirom Putinom kao i da će novi sastanak sa Zelenskim imati u Briselu 15. decembra.\nI Zelenski je izjavio danas da je razgovarao sa predsednikom Makronom o načinima da se odblokiraju mirovni razgovori o sukobu na istoku Ukrajine.\n„Saglasili smo se o zajedničkim sledećim koracima. Razgovarali smo o pretnjama po ukrajinsku energetsku bezbednost, o diverzifikaciji energetskih resursa“, naveo je Zelenski na Tviteru.\nKijev traži od NATO podršku za svoj spor sa Moskvom zbog gomilanja ruskih vojnih trupa na granici sa Ukrajinom, a Zelenski je juče pozdravio „ličnu ulogu“ predsednika SAD DŽozefa Bajdena u pokušaju da se postigne mir na istoku Ukrajine.


Portal Sarajevo-RS.com - Od Zapadnog Balkana očekuje se veća predanost demokratiji\nOd Zapadnog Balkana očekuje se veća predanost demokratiji\nčetvrtak, 13 Juli 2017 17:00\nEvropski lideri podržali su plan o stvaranju jedinstvenog ekonomskog područja za Zapadni Balkan ali se od tog nestabilnog regiona očekuje da pokaže veću predanost demokratiji i vladavini prava da bi se priključio EU, piše danas "Financial times".\nU tekstu posvećenom jučerašnjem samitu o Zapadnom Balkanu u Trstu, list navodi da Brisel pokušava da se suprotstavi pretnjama nazadovanja demokratije i nestabilnosti na svom pragu obećanjima o ulaganjima i članstvu u EU.\nNjemačka kancelarka Angela Merekal rekla je juče u Trstu da je politička stabilnost Evrope vezana za Balkan i da članice EU imaju "zajedničku dužnost da obezbjede da se te zemlje dobro razvijaju i da polako ali sigurno idu ka EU", navodi "FT".\nAli, dodaje list, evropski komesar za proširenje Johanes Han uoči samita je rekao da sve zavisi od država zapadnog Balkana na kojima je da "ispostave rezulzate kako bi se njihovo članstvo uzelo u obzir".\n"Voljeli bismo da vidimo uvjeravanja, garancije i ponašanje koje pokazuje da su udahnuli evropske vrijednosti", kazao je Han.\nOn je ponovio da je to ono što će zemlje članice procenjivati.\n"Postoji snažna i jasna predanost članstvu u EU ali ona se zasniva na zaslugama, zemlje kandidati moraju ispostaviti rezultate, nema fiksnog datuma (za članstvo) zavisi od njih", rekao je Han.\nBrisel je isključio svako novo proširenje najmanje do 2019., što je među balkanksim državama podstaklo pesimizam u pogledu šansi za pristupanje Uniji, navodi FT.\nList dodaje da je samit o Zapadnom Balkanu održan u kontekstu bilateralnih trzavica između bivših jugoslovenskih republika, zabrinutosti zbog autoritarnih tendencija i straha da Rusija podstiče nestabilnost na Balkanu kako bi potkopala uticaj Zapada.\nPrijestonice EU uznemirene su zbog političkih kriza koje povremeno prerastaju u nasilje, kao što je napad na makedonski parlament u aprilu sa ciljem da se spreči mirna predaja vlasti.\nDirektor italijanskog Instituta za spoljne poslove Narali Toči rekla je da su "krize izvukle region u vrh bezbjednosne agende EU" i dovele pod sumnju pretpostavku da će proces proširenja EU automatski garantovati pomirenje i demokratiju.\nList podsjeća na izjavu Hana da bi zajedničko ekonomsko područje u regionu moglo dovesti do otvaranja oko 80.000 radnih mesta do 2023. godine, ali i dodaje da i dalje postoje prepreke za njegovo stvaranje.\nJoš nisu uklonjene sve vizne barijere u regionu, Srbija odbija da prizna Kosovo, dok je Kosovo odbacuje dublju carinsku uniju navodeći da su carinski prihodi vrijedan oslonac za vladu, piše "Financial times".\nViše iz kategorije: « Evropska unija suspendovala sve odobrene projekte BiH Vučić, Cipras i Borisov o energetskom povezivanju i infrastrukturi »


RTCG - Radio Televizija Crne Gore - Nacionalni javni servis :: Arsenal :: Vojska izgradila pomoćni most na Zeti\nBEJLI 16. 05. 2018. 14:00 >> 13:57 2\nVojnici Inžinjerske čete Pješadijskog bataljona iz kasarne "Milovan Šaranović" izgradili su u Danilovgradu alternativni most "Bejli", kojim će se, do završetka rekonstrukcije postojećeg mosta, odvijati saobraćaj preko rijeke Zete.\n"U okviru uspješne saradnje Vojske Crne Gore sa opštinom Danilovgrad i Direkcijom javnih radova, pripadnici Vojske su za pet dana sklopili pomoćni most, kako bi se pješacima i vozačima obezbijedilo sigurno funkcionisanje sa jedne na drugu stranu obale", navodi se u saopštenju Ministarstva odbrane.\n"Uspjeli smo da prvi put u zemlji sklopimo 'Bejli' sa dva raspona i čeličnom konstrukcijom dužine 60 metara, koja je oslonjena na betonske stubove sa jednom kolovoznom trakom", precizirao je Ivanović.\nMost "Bejli", kako su kazali iz ministarstva, omogućiće nesmetan saobraćaj preko rijeke Zete, od centra grada prema Pažićima i Martinićima, kao i drugim mjestima na sjeveru opštine, do završetka rekonstrukcije starog Mirkovog mosta.\n"Ovo je još jedna u nizu realizovanih aktivnosti, gdje je Vojska stavila svoje kapacitete na raspolaganje lokalnim upravama, u cilju što bržeg i efikasnijeg rješavanja infrastrukturnih problema stanovnika gradova širom Crne Gore", zaključili su iz ministarstva.\nVojska Crne Gore Danilovgrad


Skup podrške Izraelu na Tajms skveru u Njujorku\nDecenijama unazad jedan od temelja spoljne politike SAD je konstantna politička podrška Izraelu. Ali, sukobi između palestinskih militanata i izraelske vojske, najozbiljniji od 2014, pokazuju da postoje pukotine u toj podšrci. Neke demokrate negoduju zbog izraelskih raketnih napada na Hamas u Gazi, dok su republikanci jedinstveni u podršci Izraelu.\nBela kuća je saopštila da su američki zvaničnici prethodnih dana 25 puta razgovarali telefonom sa izraelskim, palestinskim i arapskim liderima, kako bi se rešio konflikt, a SAD su poslale i izaslanika na teren.\nPredsednik Džo Bajden je razgovarao sa izraelskim premijerom Benjaminom Netanjahuom i rekao da "očekuje i nada se da će se konflikt okončati što pre".\n"Izrael ima pravo da se brani kada se bombarduje njegova teritorija", kaže Bajden.\nBajden nije kritikovao poteze Izraela, ali je Bela kuća saopštila da je preneo da "Jerusalim, koji je važan za vernike širom sveta, treba da bude mesto mira".\nPredsedavajući senatskog Odbora za spoljne poslove Robert Menendez tvitovao je da je "baražno raketiranje od strane Hamasa terorizam i da nijedna zemlja ne treba to da trpi".\nKongresmen Mark Pokan iz Viskonsina je tvitovao da se "ne mogu samo osuđivati rakete koje je ispalio Hamas i ignorisati izraelsko policijsko nasilje nad Palestincima, kao i nezakonito iseljavanje Palestinaca iz domova, napadi i ubistva palestinske dece", kao i da "SAD ne treba da finansiraju to nasilje".\nPredstavnica u Kongresu Aleksandrija Okasio Kortez, kao i njene dve koleginice Ilhan Omar i Rašida Tlaib, fokusirale su se na izraelsku agresiju.\nPredsednik Arapsko-američkog instituta Džejms Zogbi rekao je za Vašington post da "40 godina, koliko radi, nije video toliki nivo podrške Palestincima i njihovim pravima".\nBivši predsednik Donald Tramp, koji je prebacio ambasadu SAD u Jerusalim i posredovao u dogovoru Izraela sa arapskim zemljama, kritikovao je Bajdenov odgovor na sukob u Gazi.\n"Bajdenova slabost i nedostatak podrške Izraelu vode ka novim napadima", rekao je Tramp.\n"Republikanska stranka stoji uz Izrael, zemlju koja ima svako pravo da se brani od agresije Hamasa", saopštila je predsedavajuća Republikanskog nacionalnog komiteta Rona Mekdenijel.\nSkoro svi republikanci u Senatu, njih 44, u pismu su pozvali Bajdena da "bezrezervno podrži pravo izraela da se brani i da odmah prekine pregovore sa Iranom o popuštanju ekonomskih sankcija i nuklearnom programu Teherana". Republikanci smatraju da Iran podržava Hamas.


Mala deca i TV\nD. C. 22. juna 2014. 05:00\nIstovremeno gledanje televizije i igranje sa malim detetom – moglo bi da ometa razvoj govora deteta.\nIstraživači su analizirali interakciju 49 roditelja i njihovih mališana, uzrasta 12, 24 i 36 meseci, dok su se zajedno igrali sat vremena. Tokom polovine tog vremena, TV program sa sadržajem za stariju decu i odrasle emitovan je u pozadini.\nBroj reči i fraza koje su izgovorili roditelji bio je manji, uključujući i broj novih reči, kada je TV bio uključen nego kada je TV bio isključen. Roditelji, dakle, više pažnje obraćaju na televiziju, čak i ako njihova deca ne obraćaju pažnju na ono što se dešava na malom ekranu. To da li je TV bio uključen ili ne – nije bitno uticalo na dužinu fraza koje su roditelji izgovorili.\nRezultati ovih istraživanja veoma su važni kada se uzme u obzir vaspitanje dece. Druga istraživanja su ustanovila da su američka deca mlađa od dve godine u proseku 5,5 sati dnevno izložena televizijskom programu – objavljeno je u časopisu Journal of Children and Media.\n„Naši novi rezultati, zajedno sa ranijim istraživanjima, otkrili su negativne uticaje TV-a na malu decu. Negativan je uticaj i na igru dece i na interakciju roditelj – dete. Tako je dokazano da TV sadržaj za odrasle ne treba prikazivati bebama i maloj deci kad god je moguće“, rekla je u saopštenju autor studije Tifani Pempek, asistent psihologije na Hollins University in Roanoke.\nPrilično je nepraktično i verovatno nemoguće da se roditelji sa svojom decom igraju sve vreme, iako deca u velikoj meri imaju koristi od aktivnog uključivanja roditelja u igru. U idealnom slučaju, roditelji bi trebalo da se igraju sa svojom decom bez ometanja TV-a.\nAmerička akademija za pedijatriju ističe da deca mlađa od 24 meseca ne bi trebalo da gledaju televiziju, niti da provode vreme ispred drugih vrsta ekrana (personalni računar, tablet računar…).\nČinjenica je da se mnogi roditelji, a i bake i deke, ne mogu igrati sa decom celog dana, ali ih ne mogu potpuno ni odvojiti od TV-a. Ipak, što više i što češće budite sa svojom decom, obavezno vikendom, i trudite se da što manje vremena provode ispred TV-a ili računara.


BalkanMagazin :: Rijad i Doha: ko je koga prvi zvao\nRijad i Doha: ko je koga prvi zvao\nsreda, 13. septembar 2017 08:50\nKatarski emir je pozvao telefonom saudijskog prestolonaslednika i dvojica lidera su se složila da jedino pregovorima može da se reši diplomatska kriza između arapskih zemalja i Dohe. Rijad je odmah nakon ove vesti saopštio da prekida svaku komunikaciju s Dohom, jer tamošnji mediji nisu naveli da je razgovor obavljen - na inicijativu Katara\n(Katarski emir Tamim al Tani (levo) i saudijski prestolonaslednik Mohamed bin Salman - PresTV)\nSaudijska Arabija je ipak demantovala da se planira susret sa predstavnikom Katara radi razgovora o prevazilaženju krize između Dohe i drugih arapskih zemalja, i to samo nekoliko minuta nakon što je objavljeno da su saudijski prestolonaslednik i katarski emir o tome razgovarali telefonom - što je prvi put da su uopšte komunicirali od prekida odnosa početkom juna.\nNaime, emir Katara šeik Tamim bin Hamad al Tani pozvao je u petak saudijskog prestolonaslednika Mohameda bin Salmana, izrazivši volju da se održe pregovori po pitanju zahteva koje su arapske zemlje postavile Dohi. Tokom razgovora, obe strane su se složile da do rešenja treba da se dođe dijalogom, prenosi iranska stanica PresTV.\nSaudijska državna agencija SPA je saopštila da će „detalji razgovora biti naknadno poznati“, nakon konsultacija sa Ujedinjenim Arapskim Emiratima, Bahreinom i Egiptom. Novinska agencija Katara QNA je objavila da su se dvojica lidera „složila da kriza treba da se razreši za istim stolom, kako bi se obezbedili jedinstvo i stabilnost“ u zemljama članicama Veća saradnje zalivskih zemalja. Emir je prihvatio predlog princa Mohameda „da odredi dvojicu izaslanika“, navela je QNA.\n(Sleva na desno) Šefovi diplomatija Saudijske Arabije, UAE, Egipta i Bahreina (Al Arabija)\nOvo je prvi kontakt zvaničnika Rijada i Dohe otkako su diplomatski odnosi narušeni pre tri meseca. Međutim, bukvalno nekoliko minuta nakon pomenutih saopštenja državnih agencija, stigla je nova vest SPA. Ovoga puta, citiran je zvaničnik Ministarstva spoljnih poslova Saudijske Arabije koji je naznačio da je Rijad suspendovao plan o pregovorima, i to zato što QNA nije napomenula u svom izveštaju - da je Doha inicirala telefonski razgovor.\n„Ono što je QNA objavila jeste samo nastavak izvrtanja činjenica od strane katarske vlasti. Kraljevina Saudijska Arabija saopštava da ovim suspenduje svaki dijalog i komunikaciju sa vlastima u Kataru dok god se ne pojavi jasan izveštaj“, objavila je SPA iz Rijada.\nKako prenosi saudijska stanica Al Arabija, zvaničnik ministarstva je dodao da saopštenje QNA „nema veze sa realnošću“.\n„Ovo jasno pokazuje da vlasti u Kataru još ne shvataju da Saudijska Arabija neće tolerisati prekrajanje istine i kršenje dogovora“, piše Al Arabija, koja ističe da je telefonski razgovor obavljen „na zahtev Dohe“.\nAmerički predsednik sa katarskim emirom u Rijadu u maju (AFP-PresTV)\nOpet Trampova „diplomatska avantura“?\nMeđutim, prema navodima katarske stanice Al Džazira, QNA je saopštila da je poziv bio „pod koordinacijom“ američkog predsednika Donalda Trampa.\nNaime, američki predsednik je ranije u petak obavio odvojene telefonske razgovore sa katarskim i saudijskim vladaocima, kao i sa prestolonaslednikom UAE princom Mohamedom bin Zajedom al Nahjanom. Prema saopštenju Bele kuće, Tramp je sa zalivskim liderima razgovarao o jedinstvu vašingtonskih arapskih partnera zarad stabilnosti u ragionu i borbi protiv „pretnji iz Irana“.\nSaudijska Arabija, Bahrein, Egipat i UAE prekinuli su diplomatske odnose sa Katarom 5. juna, optuživši Dohu da podržava terorizam i destabilizuje region. Ovaj blok, pod vođstvom Rijada, uveo je sankcije Kataru, uključujući i zabranu korišćenje vazdušnog prostora za katarsku avio-kompaniju. Katar se na kopnu graniči jedino sa Saudijskom Arabijom, a ta granica je zatvorena. Uskoro je usledila lista od 13 zahteva, prema kojoj je Katar, između ostalog, trebalo i da zatvori televiziju Al Džazira i da odnose sa Iranom svede na minimum. Doha je ovo odbila, ističući da se radi o napadu na državni suverenitet.\nPresTV podseća je i da je Donald Tramp, nakon svoje posete Saudijskoj Arabiji u junu ove godine, u porukama na Tviteru pozdravio odluku Rijada da prekine odnose sa Dohom, „implicirajući da je ovo plod njegove prve posete Bliskom istoku“.\n„Ipak, već 14. juna, SAD su potpisale ugovor od 12 milijardi dolara sa Katarom o prodaji borbenih avion F-15“, dodaje iranska stanica.


BIRODI: "Higijenske mere" za izbore - Dijalog.net\nNaslovna Kultura BIRODI: “Higijenske mere” za izbore\nPostavljeno 24. September 2021.\nBeograd, 24. septembar 2021. – Biro za društvena istraživanja (BIRODI) objavio je “higijenske mere”, koje treba da očuvaju i uspostave vladavinu prava i poštovanje zakona, odnosno integritet institucija i profesija koje su posredno ili neposredno uključene i bitne za integritet izbornog procesa.\nU saopštenju se navodi da je prva mera da “predsednik Srbije podnese ostavku na mesto predsednika Srpske napredne stranke ili ostane na mestu predsednika Srpske napredne stranke i bude jedan od kandidata za poslanika, odnosno budućeg premijera“.\nSve političke stranke, koje u svojim statutima imaju odredbe koje predsedniku stranke daju pravo i obavezu da formira kriterijume i predlože kandidate za narodne poslanike, da promene svoje Statuta ili drugačije nazvane akte.\nOvim se sprečava nastanak zavisnog odnosa između predsednika stranke koji je predsednik Republike ili potencijalni predsednik Republike, odnosno podržavalac u kampanji predsednika Republike, a sve sa namerom da spreči kršenje Zakona o sprečavanju korupcije, objasnio je Birodi.\nPotrebno je izmeniti član 50 Zakona o sprečavanju korupcije kako bi se predsedniku Republike zabranilo da koristi javne rersurse i javne događaje za partijsku promociju tokom i van izborne kampanje.\nNa nivou javnih servisa i privatnih televizija sa nacionalnim pokrivanjem potrebno je uspostaviti mehanizam novinarske samoevaluacije priloga koji su povezani sa temama ili su u rubrikama politika, društvo i ekonomijama, kultura i sport emitovanih u centralnim informativnim emisijama i vestima.\nModel instrumenta za novinarsku evaluaciju priloga će izraditi NUNS i UNS u saradnji sa predstavnicima novinara članova udruženje u navedenim medijima.\nMonitorng primene i efekata primene će pratiti samoregulatorno profesionalno telo koje čine članovi NUNS i UNS, profesori katedri za novinarstvo i predstavnik Misiije OEBS u Srbiji iz medijskog odeljenja, dodaje se u “higijenskim merama“.\nZakonom treba urediti da Nadzorni odbor Skupštine Srbije, koje će pretrpeti određene izmene, može od Službe Regulatornog tela za elektronske medije zatražiti da se sprovede monitorning izveštava emitera za protrebe rada Nadzornog odbora u skladu sa metodologijom koju su definisali Venecijanska komisija, ODIHR i Direktorat za ljudska prava Evropske komisije.\nBirodi predlaže pokretanje postupka za smenu Saveta REM, kao i da Ministarstvo pravde u saradnji sa organizacijama civilnog društva koje se bave zaštitom uzbunjivača uz asistenciju i posredovanje Misiije OEBS u Srbiji da proveri funkcionalnost službenika za prijem informacija od uzbunjivača u javnom sektoru u smislu stručnosti i integriteta.\nNa ovaj način se na zakonit način uspostavlja zaštita osoba koje su predmet pritisaka tokom predizbornog postupka, odnosno osoba koje ukazuju na nepravilnosti.\nPotrebno je da Nadzorno telo Skupštine Srbije izradi i usvoji Kodeks istraživanja javnog mnjenja tokom izbornog procesa, zaključuje Birodi.\nPrethodno Usvojene izmene i dopune kodeksa ponašanja narodnih poslanika\nSledeće Milena Radulović dobitnica nagrade “Osvajanje slobode”\nTop Tags istraživanje Evropska unija Društvo Evropska komisija lokalna samouprava konkurs mediji vladavina prava Srbija i Evropska unija OCD Vlada Republike Srbije mladi evropske integracije Civilno društvo ljudska prava


Prijava za sudije koji su diskriminisali Srbe\nRepublički centar za istraživanje rata, ratnih zločina i traženje nestalih lica poslaće danas Visokom sudskom i tužilačkom savjetu (VSTS) BiH informaciju sa imenima ratnih devet sudija i šest tužilaca za koje smatra da su diskriminatorski postupali u predmetima ratnih zločina, vođenim protiv Srba.\nTo je potvrdio Milorad Kojić, direktor Centra, koji je dodao da je na spisku i Šaban Maksumić, a koji je bio u Sudskom vijeću koje je donijelo oslobađajuću presudu u predmetu "Orić i Muhić".\nKao članovi sudskih vijeća, a po Kojićevim riječima, sudije čija su imena u ovoj informaciji su osudile 91 Srbina na 1.421 godinu zatvora.\nKojić zahtjeva od VSTS-a da obezbijedi nezavisno, profesionalno i odgovorno funkcionisanje pravosuđa BiH i smatra da će ova informacija doprinijeti da se pokrenu disciplinski postupci odnosno razrješnjenja sudija i tužilaca koji su na spisku.\nDirektor Republičkog centra za istraživanje rata, ratnih zločina i traženje nestalih lica je naveo da su prethodnih mjeseci, prateći sudske procese u pravosudnim institucijama BiH, došli do podataka koji ukazuju na diskrinimaciju.\n"Posebno je simptomatično da se u najvećem broju tih slučajeva diskriminacije pojavljuju iste sudije i tužioci. Onda smo, analizirajući njihove ranije biografije iz ratnog perioda, došli do podataka da su obavljali funkcije u vojnim sudovima, odnosno kao sudije ili tužioci u sudovima i tužilaštvima od 1992. do 1995. godine u FBiH", kazao je Kojić.\nDodao je da je najviše diskriminacije bilo u ratnom periodu u Sarajevu i Zenici, s tim što u ovoj informaciji ima i sudija koje su sudile i u Mostaru, Goraždu i Tuzli.\n"Ova informacija nije samo obični spisak sudija i tužilaca, već sadrži više od 1.000 stranica dokazne dokumentacije", naglasio je Kojić.\nIstakao je da pravosudne institucije trebaju da bude profesionalne u radu, ali da određeni sudski procesi pokazuju da one to nisu.\n"Mi na ovaj način sa činjenicama, dokumentima i dokazima želimo da pomognemo da se napravi nezavisno, nepristrasno i profesionalno pravosuđe", istakao je Kojić.\nRekao je da su, prema izjavama svjedoka, a koje dostavljaju kroz ovaj materijal, pojedine sudije, posebno one koje su bile u Sarajevu u logoru "Viktor Bubanj", mogle svaku veče da čuju krike srpskih zatvorenika, kao posljedicu batinjanja, a nisu preduzele nijednu mjeru da to spriječe.\n"Naprotiv, pojedine sudije i tužioci, a takođe po izjavi svjedoka, učestvovale su u fizičkom zlostavljanju i maltretiranju Srba. Da citiram, jedan od sudija je rekao da je 'Sinoć igrao malo boks sa četnicima'", rekao je Kojić, dodajući da je nevjerovatno da su takve sudije i tužioci imenovani na sudijsku i tužilačku funkciju.\nNaglasio je da trojica sudija imaju krivične prijave, s tim što ih ima i sa po dvije prijave, a posebno je apsurdno, naglasio je, to što je jedan od sudija imenovan na sudijsku funkciju 2004. godine, a izvještaj je protiv tog sudije podnesen još 2001. godine.\nAmbasadama dostavili "Hroniku ugašenih ognjišta"\nBrošura "Hronika ugašenih ognjišta", koja oslikava način stradanja Srba u srednjem Podrinju, ali donosi i brojke i hronologiju napada i masovnih ubistava lica srpske nacionalnosti tokom proteklog rata, danas će biti poslata svim ambasadama u BiH.\n"Na ovaj način želimo da im pokažemo da li je pravda to što je Orić oslobođen. Očekujemo njihovu reakciju, ako ništa, da to bude samo poštovanje prema žrtvama", rekao je Kojić.


Premijerski sat – premijer Krivokapić: Vlada konstantno radi na stvaranju preduslova za povratak privredne aktivnosti na pretkrizni nivo\nDatum objave: 28.04.2021 14:54 | Autor: Kabinet predsjednika Vlade\nPredsjednik Vlade, prof. dr Zdravko Krivokapić kazao je da se razvojna politika ove Vlade temelji na sedam stubova, gdje unapređenje konkurentnosti i kreacija društva jednakih šansi zauzimaju ključno mjesto.\n„Sve ovo sa jednim, strateškim, ciljem stvaranja konkurentne privrede i povećanja životnog standarda svih građana Crne Gore. Problem nezaposlenosti je problem sa kojim se suočavaju sve zemlje Evrope, pa i svijeta. Podsjetiću Vas da je nova Vlada započela mandat u, slobodno mogu reći, najizazovnijem trenutku u novijoj crnogorskoj istoriji. Trenutku u kojem smo morali da se istovremeno borimo za živote i zdravlje ljudi, ali i za egzistenciju najranjivijih kategorija privrede i društva. U ovakvim okolnostima Vlada konstantno radi na stvaranju preduslova za povratak privredne aktivnosti na pretkrizni nivo, a samim tim i smanjenje nezaposlenosti, ali ipak, složićemo se, zdravlje ljudi je na prvom mjestu“, kazao je premijer Krivokapić odgovarajući na pitanje Raška Konjevića iz Kluba poslanika Socijaldemokratska partija Crne Gore – Albanska koalicija “Jednoglasno”.\nKrivokapić je istakao, da je imajući u vidu, vanredne okolnosti, Vlada početkom godine usvojila četvrti paket ekonomskih mjera u cilju prevazilaženja negativnih posljedica po ekonomiju i stanovništvo.\n„Podsjetiću, da je taj paket donijet u najbližim konsultacijama sa privrednim udruženjima i uz pažljivu analizu zahtjeva koje je privreda uputila ka Vladi. Ta komunikacija je nastavljena i u narednom periodu, pa smo u kontinuitetu imali kontakte sa predstavnicima privrede. Napominjem da je ova Vlada mjerama podrške najavila pomoć licima koja se nalaze na evidenciji Zavoda za zapošljavanje. Ova najava dovela je do naglog povećanja broja prijavljenih lica tako je za samo mjesec dana broj nezaposlenih lica na evidenciji porastao za preko 5.000. Dodatno, Vlada je mjerom podsticaja novog zapošljavanja takođe stimulativno djelovala na prijavljivanje već nezaposlenih lica na ZZZCG. Sve navedeno je pokazalo da Vlada nema intenciju da vještački prikriva broj nezaposlenih lica već da ukaže na strukturni problem nezaposlenosti koji je stariji od ovih pet mjeseci na koje se Vi pozivate“, kazao je premijer Krivokapić.\nKrivokapić je naglasio da će u cilju rješavanju drugih strukturnih problema, ali i problema nezaposlenosti novi paket mjera podrške za II kvartal biti usvojen na sjednici Vlade 29.04.2021. godine.\n„Pet je specifičnih ciljeva mjera podrške iz I i II kvartala: podrška ranjivim kategorijama stanovništva; podrška održavanju nivoa zaposlenosti i novom zapošljavanju; pospješivanje likvidnosti privrednih subjekata; stvaranje uslova za povećanje broja turista i stabilnost tržišta poljoprivrednih proizvoda. Kada je u pitanju „Izvještaj o poslovnom ambijentu za 2019-2020. godinu“, tačno je da je jedan od glavnih nalaza da poslovna zajednica nije adekvatno i na vrijeme uključena u izradu nacrta relevantnih propisa za poslovno okruženje, ali se to odnosi na rad prethodne administracije, a ne ove Vlade. Prema preporukama Američke privredne komore, sa čime je ova Vlada saglasna, neophodno je pravovremeno obezbijediti uključivanje i sveobuhvatne konsultacije sa poslovnom zajednicom, što bi dovelo do stvaranja kvalitetnijih i primjenljivijih normi i na taj način bi se spriječile česte promjene zakonodavnih rješenja koja nisu primjenljiva u praksi“, navodi se u odgovoru premijera Krivokapića.\nPremijer je podsjetio da je Izvještaj o uključivanju poslovne zajednice u proces donošenja odluka stvoren zahvaljujući inicijativi i stalnim naporima Američke privredne komore, kao i operativnoj podršci Sekretarijata Savjeta za konkurentnost. Krivokapić je kazao da to predstavlja dobru osnovu za praćenje i unapređenje ovog važnog preduslova za dalji razvoj poslovnog okruženja u cjelini.\n„Upravo u cilju unapređenja poslovnog ambijenta Vlada je, na sjednici održanoj 11. februara 2021. godine, usvojila Odluku o obrazovanju Savjeta za konkurentnost. Cilj Savjeta je da doprinese većoj konkurentnosti privrede i bržem ekonomskom rastu zemlje. To uključuje ne samo rad na poboljšanju procesa i procedura, već i predlaganje strukturnih reformi za poboljšanje konkurentnosti, izradu plana za borbu protiv sive ekonomije, poboljšanje tržišta rada i zapošljavanja. Jedan od važnih zadataka Savjeta je javno promovisanje značaja dijaloga između privatnog i javnog sektora s ciljem poboljšanja konkurentnosti, stvaranja podsticajnog poslovnog okruženja i poboljšanja kvaliteta života građana. Upravo je Američka privredna komora jedan od članova novog Savjeta za konkurentnost. Na prvoj sjednici Savjeta, koja je održana 5. aprila, usvojen je Poslovnik o radu, Plan rada Savjeta za 2021. godinu i formirano je 8 radnih grupa koje će djelovati u okviru Savjeta, a koje će se baviti temama prepoznatim kao prioriteti za unaprijeđenje poslovnog okruženja i investicione klime u Crnoj Gori. To su radne grupe za turizam, reformu procesa registracije preduzeća i status Centralnog registra privrednih subjekata (CRPS), priprema Nacrta zakona o registru nameta, razvoj malih i srednjih preduzeća, Nacionalno partnerstvo za cjeloživotno preduzetničko učenje, ekonomsko osnaživanje žena, mjere za uklanjanje prepreka uslugama u privatnom sektoru i promocija zelene ekonomije“, kazao je premijer.\nKrivokapić je kazao da u navedenim radnim timovima ima 47 predstavnika privrednih udruženja, poručivši da će na taj način dijalog i komunikacija biti efikasniji. On je saopštio i da će predstavnici svih poslovnih udruženja koja su članovi Savjeta, aktivno učestvovati u radnim grupama.\n„Podsjetiću Vas da su, na sastanku koji je ministar Milatović održao 19. aprila sa predstavnicima Američke privredne komore, njihovi predstavnici pohvalili inicijativu ministra povodom organizacije sastanaka i konsultacija sa privredom. Uvaženi poslaniče Konjeviću, kao što znate Predlog zakona o budžetu za 2021. godinu upućen je, shodno proceduri, Skupštini i u tom smislu Vlada je uradila svoj dio posla. Napominjem da Predlog Zakona o budžetu za 2021. godinu sadrži niz mjera na prihodnoj i rashodnoj strani koje će kroz stvaranje uslova za povećanje javnih prihoda, redefinisanu poresku politiku i smanjenje diskrecionih izdvajanja dovesti do konsolidacije javnih finansija. Kada je riječ o smanjenju poreskog opterećenja rada, Vlada Crne Gore je prepoznala problem, ali ovakva promjena u uslovima velike neizvjesnosti izazvane pandemijom zahtijeva detaljnu analizu, a posebno imajući u vidu fiskalni uticaj promjene poreskog opterećenja rada“, piše u odgovoru premijera Krivokapića.\nPredsjednik Vlade je saopštio da, u tom smislu, Vlada u saradnji sa socijalnim partnerima kroz već uspostavljenu Radnu grupu za analizu svih fiskaliteta i parafiskaliteta radi na pronalaženju optimalnog modela kada je u pitanju povećanje minimalne zarade i smanjenje poreskog opterećenja rada.\n„Ovdje moramo voditi računa o dugoročnoj stabilnosti i održivosti javnih finansija u slovima kada sprovodimo mjere fiskalnog prilagođavanja a sve radi smanjenja deficita javnih finansija i javnog duga. Znači sveobuhvatna analiza uticaja povećanja minimalne zarade i smanjenja poreskog opterećenja rada biće osnov za donošenje odluka, naravno uz participaciju i saglanost svih socijalnih partnera. Kada je riječ o Predlogu zakona o utvrđivanju šema državnih garancija za kredite kao mjera podrške privredi (lex specialis) njime se predlaže izdavanje državnih garancija za kredite kod banaka, odnosno propisuju se uslovi za obezbjeđivanje sredstava za izdavanje garancija za kredite banaka pojedinim privrednim društvima, sa ciljem smanjivanja ekonomskih posljedica krize. Nakon izvršene analize došlo se do zaključka da bi donošenje ovakvog zakona bilo ustavno-pravo upitno, imajući u vidu da se Predlogom zakona propisuje koja društva ne mogu koristiti državne garancije što je u suprotnosti sa Ustavom Crne Gore. Nadalje usvajanje ovakvog Prijedloga zakona sa sobom bi nosilo visoki fiskalni rizik za održivost javnih finansija imajući u vidu da je Vlada, kako sam već naveo, donijela paket mjera koji targetira upravo najranjivije kategorije privrednika“, zaključuje su u odgovoru premijera Krivokapića.


U Berlinu sastanak o obnovi saobraćaja između centralnog Kosova i juga centralne Srbije\nNacionalne vesti - Ponedeljak 27.01.2020 - 11:56\nU Berlinu je u toku sastanak o obnovi železničkog putničkog i kargo saobraćaja između Beograda i Prištine, iniciran u dogovoru specijalnog izaslanika predsednika SAD Ričarda Grenela i predsednika Srbije Aleksandra Vučića, saznaje Tanjug.\nRazgovara se samo o komercijalnim temama FOTO: D. Ristić/OK Radio\nDelegaciju Srbije, prema Tanjugovim informacijama, predvodi direktor Kancelarije za KiM Marko Đurić, a prištinsku stranu, kako navode mediji na albanskom, predstavlja Džema Veseli, zadužen u privremenoj administraciji za drumski saobraćaj i Rame Kupeva, zadužena za putnu infrastrukturu.\nPrema Tanjugovom izvoru, na sastanku u Berlinu razgovara se samo o komercijalnim temama, pošto je uslov Beograda za nastavak političkog dijaloga, koji će se i dalje voditi pod okriljem EU, ukidanje taksi od 100 odsto na robu iz centralne Srbije i BiH, koje je uvela Priština.\nŽeleznički saobraćaj između centralnog Kosova i juga centralne Srbije u prekidu je duže od dve decenije. Infrastrukturno povezivanje Beograda i Prištine bila je jedna od glavnih tema razgovora Vučića i Grenela u petak u Beogradu, kada je američki diplomata najavio da će se o detaljima sporazuma o obnovi železničkih usluga razgovarati na sastanku u Berlinu u ponedeljak.\nGrenel, inače ambasador SAD u Nemačkoj, kaže da bi sporazum o obnovi železničkog saobraćaja između Beograda i Prištine bio važan za obe strane.\nUspostavljanje železničkih veza, kako je rekao, postalo je prioritet nakon što su američki zvaničnici posredovali ove nedelje u postizanju dogovora o ponovnom uspostavljanju avionskog saobraćaja između Beograda i Prištine, posle 21 godine.\nPredsednik Vučić preneo je novinarima posle sastanka sa Grenelom, da mu je ukazao na značaj ukidanja taksi, pošto je besmisleno da postoji železnička linija između Beograda i Prištine, a da u tom saobraćaju nemamo robu.


Kristijano poručio Juventusu, za golove mu treba bivši saigrač iz Reala! - Sportske.net\nMože li Juve da ostvari ovaj transfer?\nNa ovo od Rome nismo navikli - Reprezentativac nakon 17 godina napušta Rim!Barsa odbila ponudu iz Premijer lige!U Realu veruju u razmenu sa "Đavolima"!Igrao jednom, vredi bogatstvo, prodaju ga zbog politike?Nije istina da se ne pitaju, Ronaldo i Mesi sugerisali glavna pojačanja za naredno leto!\nKristijano Ronaldo nije u najboljoj formi u dresu "Stare dame" ove sezone, njegove ne tako blistave partije u poslednje vreme dovele su do toga da ga Mauricio Sari zameni u 55. minutu utakmice sa Milanom.\nPisalo se da je to izazvalo revolt kod Portugalca, koji je navodno napustio i stadion pre završetka utakmice.\nIpak, čini se da će dve strane nastaviti da rade u najnormalnijim odnosima i da su prašinu bez pravog razloga podigli italijanski mediji, ali i dalje ostaje činjenica da Ronaldo nije sav svoj u poslednje vreme.\nPrema informacijama koje ima "Don Balon", Portugalac veruje da bi pružao mnogo bolje partije ako bi uz sebe imao Karima Benzemu.\nRonaldo je sa francuskim fudbalerom imao strašnu saradnju u Madridu, napadač Juventusa veruje da ga Benzema savršeno dobro razume na terenu i da bi zajedno u Juventusu terorisali protivničke mreže.\nIpak, pitanje je koliko je ovaj transfer izvodljiv čak i za Juventus, od Ronaldovog odlaska Benzema je postao ubedljivo najbolji strelac "Los Blankosa", značajno je podigao formu, posebno ove sezone, a povrh svega činjenica je i da ga Zidan smatra za jednog od najvažnijih igrača u ekipi.\nVidećemo ipak da li je "Stara dama" sposobna da izvede čudo zbog ubedljivo najplaćenijeg igrača u svojim redovima, Kristijana Ronalda.


Centar za socijalni rad Leskovac : Južne vesti\nRevizori utvrdili brojne propuste u radu Centra za socijalni rad u Leskovcu\n08:39, 23. 10. 2020.\nLeskovački Centar za socijalni rad u toku 2019. godine donosio je rešenja o pravu na jednokratnu pomoć na osnovu loše dokumentacije, a kako je utvrdila Državna recizorska institucija, iste godine pogrešno su sprovedene i javne nabavke, pa su imali 420.000 dinara veće rashode u odnosu na potrebne.\nDa su po prijavi vlasotinačkog Centra za socijalni rad pronašli dvoje maloletne dece iz inostranstva čiji boravak nije prijavljen, kažu u policiji, iz koje dodaju da su deca smeštena u hraniteljsku porodicu, dok je protiv 51-godišnje žene, u čijoj kući su deca pronađena, podneta prekršajna prijava. Predsednik Fondacije "Tijana Jurić" koja se bavi poboljšanjem bezbednosti dece Igor Jurić, objavio je na Fejsbuku da su deca u kući bila sakrivena nekoliko meseci i traži odgovore od nadležnih.\nKorona ušla u Centar za socijalni rad i Gerontološki centar u Leskovcu\n16:05, 23. 7. 2020.\nDa su koronom zaraženi radnici Centra za socijalni rad u Leskovcu, saopštavaju iz Ministarstva za rad, zapošljavanje, boračka i socijalna pitanja. Direktor ove ustanove Predrag Momčilović kaže da je na virus pozitivan jedino on, dok je u izolaciju poslato četvoro zaposlenih koji su sa njim bili u bliskom kontaktu. Zbog sumnje na virus korona hospitalizovana su 4 štićenika Gerontološkog centra, a kako kažu u Bolnici, njihovo stanje je stabilno.\nCentar za socijalni rad Leskovac: Nije bilo prijava nasilja u nastradaloj porodici\n14:22, 12. 5. 2020.\nDa nije bilo prijava nasilja u porodici u Leskovcu, čija je 4 člana sekirom ubio 20-godišnjak, kažu u Centru za socijalni rad u Leskovcu. Porodica je bila korisnik socijalne pomoći, ali zvaničnih prijava o problemima nema.\n14:32, 20. 2. 2019.\nNovu fasadu i izolaciju, elektro i vodovodne instalacije, kao i pokretne rampe za invalide i novu računarsku opremu dobiće Centar za socijalni rad u Leskovcu. Rekonstrukcija zgrade počela je 1. februara, a koštaće oko 44 miliona dinara. Radovi bi trebalo da budu završeni do juna 2019.\n09:47, 26. 11. 2018.\nDosadašnji vršilac dužnosti direktora Javnog preduzeća "Pijaca" Ivan Milovac, nakon sprovedenog konkursa, izabran je za direktora. Četvorogodišnji mandat odbornici su potvrdili i Predragu Momčiloviću, koji će ubuduće voditi Centar za socijalni rad. Vršioca dužnosti dobilo je Javno-komunalno preduzeće "Toplana" jer je dosadašnji direktor Jovica Đorđević otišao u penziju, a odbornici su za novog rukovodioca izglasali Miloša Mićića.\nCentar za socijalni rad u Leskovcu dobija novog rukovodioca\n14:51, 10. 8. 2018.\nPrema oceni Upravnog odbora Centra za socijalni rad, ovu leskovačku ustanovu u novom mandatu trebalo bi da vodi pravnik u Službi za decu i mlade Predrag Momčilović. Konkurs je raspisan zbog isteka mandata aktuelnog direktora Bobana Ilića, a predlog Upravnog odbora treba da dobije “zeleno svetlo” lokalne Skupštine i resornog ministarstva.\nNasilje u porodici najčešće prijavljuju žrtve\n14:58, 27. 7. 2018.\nPrema podacima Centra za socijalni rad, u Leskovcu je od početka godine registrovano 417 prijava nasilja u porodici. Iako je broj prijava znatno povećan, primena novog Zakona, kažu u Centru, doprinela je smanjenju težih oblika nasilja, a smanjen je i broj osoba koje utočište traže u Sigurnoj kući.\nRekonstrukcija ulaza Sigurne kuće u Leskovcu\n16:26, 26. 7. 2018.\nDo kraja oktobra ove godine Sigurna kuća u Leskovcu trebalo bi da dobije novu ogradu, a planira se i rekonstrukcija stepeništa na ulazu, za šta će biti izdvojeno nešto manje od milion dinara.\nI leskovački Centar za socijalni rad kupio kola na spornom tenderu\n15:51, 8. 3. 2017.\nPored gerontoloških centara iz Niša i Dimitrovgrada i Centar za socijalni rad iz Leskovca kupio je kola na tenderu pisanom tako da je na njemu mogao da se javi samo jedan ponuđač. Sporno je i to što je konkursna dokumentacija javne nabavke identična dokumentaciji različitih ustanova za socijalni rad širom Srbije, na kojima je istog meseca pobedila ista firma.\nU Leskovcu otvoreno Savetovalište za brak i porodicu\n15:36, 9. 9. 2015.\nNakon višedecenijskog planiranja konačno je u leskovačkom Centru za socijalni rad počelo da radi Savetovalište za brak i porodicu gde će oni koji imaju problem u porodičnim odnosima moći da se za pomoć obrate stručnjacima.


Frend košarkaška liga - KK Partizan RS\nKK Partizan TS Banjaluka svake godine organizuje i Zimsku košarkašku ligu, posebno takmičenje namijenjeno svim starosnim kategorijama. Zahvaljujući podršci kompanije m:tel, takmičenje od 2016. godine nosi naziv Frend košarkaška liga. U periodu decembra i januara, ovaj po svemu posebni košarkaški projekat okupi preko 240 učesnika oko dva zajednička cilja – dobrog druženja i učenja o košarci.\nNajveći doprinos košarkaške lige vidljiv je upravo u ove dvije oblasti. Kroz ligaški sistem i obezbijeđene nagrade, promovišu se novi talenti iz banjalučke regije, koji se međusobno takmiče i uče jedni od drugih, zajedno unapređujući svoju igru. Poseban naglasak, pri tome, je na usađivanju fair-play principa i podsticanju olimpijskog duha među mladima, kako bi oni sutra bili veliki košarkaši, ali još veći sportisti, u najširem značenju tog plemenitog pojma.\nVremenski period je, takođe, ciljano odabran, kako bi se djeci ponudila dodatna fizička aktivnost u sedmicama raspusta, ali i loših vremenskih uslova koji ih ograničavaju u zabavi na otvorenom. KK Partizan TS Banjaluka ih, stoga, uvodi u gradske košarkaške dvorane i omogućava im da se druže, igraju, uče i razvijaju kroz utakmice sa vršnjacima.\nPored sportskih aktivnosti, u sklopu Zimske košarkaške lige organizuju se i brojni prateći sadržaji, kako za djecu, tako i za sportske radnike Banjaluke. Uz mnoštvo stručnih diskusija te predavanja na temu košarke i treniranja mladih talenata, redovno se održavaju i zabavni događaji poput video projekcija i drugih multimedijalnih dešavanja za sve generacije zaljubljenika u ovaj sport.\nPrijave za učešće u Frend košarkaškoj ligi mogu se poslati putem ovog formulara.


Ponovo zaustavljeni radovi na poslovno-stambenom kompleksu „Agrokop“ |\n← Srećan vam prvi Međunarodni dan sreće\nCijena goriva naredne sedmice niža za pet feninga →\nPonovo zaustavljeni radovi na poslovno-stambenom kompleksu „Agrokop“\nGradilište poslovno-stambenog kompleksa „Agrokop“ u Trebinju ponovo je prazno, pošto je bijeljinska firma „MD Perić kompani“ krajem prošle sedmice povukla svoje radnike i mašine!\nKako Press RS nezvanično saznaje, Bijeljinci su odlučili da izađu iz posla jer su nezadovoljni novčanom podrškom investitora, zvorničkog preduzeća „Plants global INC“, koje je u septembru prošle godine preuzelo obaveze trebinjskog „Neimarstva“.\nU firmi“MD Perić kompani“ nisu želeli da nam kažu razloge zbog kojih su odlučili da prekinu sa radovima. „Ne mogu ništa da kažem. Nisam ovlašten da dajem bilo kakve izjave u vezi sa radovima u Trebinju“, bio je kratak odgovor iz kompanije „Perić“.\nČlan glavnog odbora Udruženja kupaca stanova Zlatko Kljunak kaže da radovi nisu stali, odnosno da se radi o nesporazumu između investitora i izvođača.\n– Prisustvovao sam sastanku investitora i izvođača. „Perić kompani“ unapred traži novac za nastavak radova, to im nije odobreno i zbog toga su samo privremeno prekinuti radovi.\nU toku ove sedmice biće poznato da li će se nastaviti saradnja između ove dve firme ili će investitor angažovati neko drugo preduzeće.\nGradnju poslovno-stambenog kompleksa „Agrokop“ započelo je u septembru 2008. godine trebinjsko preduzeće „Neimarstvo“, a prekinuti su četiri meseca kasnije, iako je unapred bilo otkupljen 101 stan.\nU septembru 2012. godine, preduzeće iz Trebinja, čiji je većinski vlasnik Mato Uljarević, dogovorilo je nastavak radova sa firmom „Plants global INC“, koja je preuzela pomenute obaveze, a zauzvrat dobila dozvolu za izgradnju dodatnih pet hiljada stambenih kvadrata, što je trebalo biti dovoljno za namirivanje svih ulaganje, ali i za zaradu.\nFirma „Plants global“ objekat sa 219 stanova trebalo je da završi do septembra 2013. godine. Posle toga, „Neimarstvo“ je izašlo iz posla, a direktor Radovan Traparić sada nema detaljne informacije zbog čega je sve stalo po drugi put.\nDubravko Curać / Press RS/kraća verzija/\nPosted on mart 20, 2013, in Istočna Hercegovina and tagged Agrokop, Drustvo. Bookmark the permalink.\tPostavite komentar.


/ Transplantacija kose u Beogradu\nTo pokazuje i fotografija u nastavku na kojoj se vidi još jedan primer uspešne transplantacije kose primenom najsavremenije AHT metode. Našem pacijentu, Saši M. uspešno je presađeno 3600 dlaka bez ožiljaka, potpuno bezbolno.\n"Na prvom mestu profesionalnost celog tima. Bravo. Hvala vam za ovaj rezultat"!\nI upravo zadovoljan pacijent jasno oslikava rad našeg stručnog. Veliko iskustvo sa pacijentima kako iz Srbije, tako i iz inostranstva, kao i primena najsavremenije AHT metode presađivanja kose, omogućavaju nam da pravo stojimo iza svake intervencije transplantacije.\nUkoliko i vi imate problem gubitka kose i razmišljate o transplantaciji, jedini pravi izbor jeste naša klinika. Kod nas, nakon konsultacija sa doktorima, pacijent će dobiti savete u vezi sa najboljim opcijama za svoj problem, kao i predloženo najefikasnije rešenje.


AFA lideršip samit okupio vodeće lidere iz različitih industrija - WANNABE MAGAZINE\nDrugi AFA lideršip Samit je bio posvećen temi “Inovativni lideršip u svetu ubrzanih promena izazvanih tehnološkim napretkom”. Samit je otvoren okruglim stolom čija je tema bila “EKONOMSKO OSNAŽIVANJE ŽENA KROZ IMPLEMENTACIJU INOVACIONIH TEHNOLOGIJA”. Samit je otvorila Žaklina Kušić, programska direktorka AFA asocijacije i AFA Samita, koja je istakla da je budućnost u kolaboraciji na svim nivoima jer više niko ne moze sam da rešava brojne probleme društva i promene koje se ubrzano dešavaju i da je AFA zajednica dobar primer kako se brzo i lako pokreću inicijative kada udružimo snage i ideje, znanje, ekspertizu, uticaj i kada radimo zajedno.\n“AFA Samit je rezultat te sinergije kao i Nedelje inovacija koje je takođe pokrenuta nedavno, inicirajući saradnju između nauke i inovativnih tehnoloških kompanija i privrede. Verujemo da su saradnja i zajednički rad, jedini put za stvaranje progresivnog društva jednakih mogućnosti za sve, u svetu koji se pod uticajem eksponencionalnih tehnologija menja više i brže nego ikada pre, stvarajući veliku neizvesnost ali i brojne nove prilike. Ovogodišnji AFA Samit ima za cilj da sagleda kakvi su nam lideri potrebni za novo vreme, lideri koji mogu brzo i efikasno da rešavaju sve kompleksnije probleme društva, kao i da idu u susret izazovima novog vremena”, rekla je Žaklina Kušić, programska direktorka AFA asocijacije i AFA Samita.\nNa otvaranju se obratio i Stefan Vanoverbeke, direktor IKEA za jugoistočnu Evropu, koji se osvrnuo i na to kako je postao ambasador za prava žena, podsećajući se ekonomske zavisnosti svoje majke i svoje odlučnosti da se posveti osnaživanju žena na radnom mestu kao izvršni direktor. U svom govoru obratio se svim zainteresovanim stranama, pozivajući na akciju da zajednički radimo na bržem zatvaranju postojećeg rodnog jaza. IKEAje odličan primer da izbalansirani timovi u kojima su podjednako zastupljene žene i muškarci daju najbolje rezultate, da je jednaka zarada za isti posao – pravilo, dok je životna ravnoteža – da balansiraju posao i porodicu i dobiju najbolje od oba, omogućena svima – ne samo ženama.\nMinistarka bez portfelja, gospođa Slavica Đukić-Dejanović je istakla da je u svetu promena izazvanih tehnološkim napretkom primetna težnja države da se u manjoj ili većoj meri sačuvaju radna mesta. “Možda bi ipak bolji pristup bio ako bismo svi zajedno težili da umesto radnih mesta sačuvamo čoveka. Kompanije odlaze i dolaze. Radna mesta se otvaraju ali zatvaraju, ono što ostaje je čovek.“ Takođe je istakla da aktivnosti organizacije kao što je AFA pružaju dodatni podstrek ženama da pronađu načine za veću uključenost u samo društvo i da ga oblikuju po svojim potrebama i merama.\nModerator okruglog stola bila je Rina Bar Tal, bivša potpredsednica Ženske mreže Izraela, a među njenim sagovornicima su bili: ambasadorka Izraela u Srbiji, Alona Fišer Kam, Brankica Janković poverenica za rodnu ravnopravnost, Sonja Licht predsednica Beogradskog fonda za političku izuzetnost, Jelena Sekulić-Nedeljković projektna menadžerka projekta “Ključni koraci ka radnoj ravnopravnost” UN Women, Marija Desivojević zamenica predsednika Delta Holding, Jelena Galić predsednica Izvršnog odbora AIK Banke, Yana Mikhailova generalna direktorka za jugoistočno tržište kompanije Nestle, Vesna Crnojević-Bengin suosnivačica BioSense Instituta, Goran Svilanović generalni sekretar Regionalnog saveta za saradnju i Milan Šolaja generalni direktor Vojvodina ICT Klastera.\nMeđu prisutnima su bili i Dragan Stojkov slikar, Simona Mirela-Miculescu predstavnica generalnog sekretara UN i šef kancelarije Ujedinjenih nacija u Beogradu, ambasadorka Australije Rut Stjuart te veliki broj studenata i studentkinja sa različitih fakulteta.\nKljučne reči AFA AsocijacijaAFA lideršip SamitAFA lideršip samit okupio vodeće lidere iz različitih industrijaWannabe Magazine


Statistika: Najveća plata 870 evra : Nadlanu.com\nStatistika: Najveća plata 870 evra\nZaposleni u Srbiji u avgustu su u proseku zaradili po 28.143 dinara, odnosno bezmalo 352 evra, što je, inače, realno oko jedan i po odsto manje nego u julu, a u odnosu na lanjski decembar čak 10 odsto.\nProsečne plate u Srbiji, prema podacima Republičkog zavoda za statistiku u prvih osam meseci ove u odnosu na isti period prošle godine realno su veće bezmalo 23,6 odsto, dakle znatno su brže rasle od proizvodnje i produktivnosti, tako da se s razlogom apostrofiraju kao jedan od krivaca za jačanje inflatornih tendencija.\nVeć nekoliko godina na vodećoj poziciji po isplaćenim zaradama su zaposleni u proizvodnji duvana, a to je bio slučaj i u avgustu ove godine - kada su svojim kućama odneli u proseku po 69.637 dinara, odnosno oko 870 evra − iako im je ona u odnosu na julsku pala oko 14 odsto.\nZaposlenima u poslovima sa nekretninama prosečna plata od 60.389 dinara, ili oko 754 evra i sa realnim rastom od oko 27 odsto donela im je visoko drugo mesto na rang−listi najvećih plata u Srbiji, mada su oni i bez ovako visokog skoka mesecima unazad uvek među pet najbolje plaćenih. Izuzetno dobro se naravno kotiraju i oni koji žive od članarina, odnosno razne organizacije koje ubiraju od svojih članova mesečne članarine, poput recimo partija, komora, sindikata i sličnih i njihova plata iako realno neznatno manja ipak, je bila visokih 59.573 dinara. Istovremeno zaposleni u proizvodnji odevnih predmeta i krzna u avgustu su obradovani realnim porastom svojih plata od oko 16 odsto, ali i sa takvim skokom jedva su nekako namakli 9.481dinar, odnosno oko 118 evra. („Pregled“)\nDAVIO SI ME I GREBAO, POTRAŽILA SAM POMOĆ PSIHIJATRA: Ivana…


Tri miliona KM za besplatne udžbenike – mojKontakt portal – Radio Televizija Kontakt\nMinistarstvo prosvjete i kulture Republike Srpske priprema se za novu školsku godinu, očekujući da će je đaci dočekati u školskim klupama. Sve se radi u saradnji sa Ministarstvom zdravlja i socijalne zaštite i Institutom za javno zdravstvo. Učenicima prvog i drugog razreda osnovnih škola u Srpskoj biće omogućeno da dobiju besplatne udžbenike, kao i svako treće dijete iz porodica sa troje i više djece.\nVlada je za ovu namjenu izdvojila tri miliona KM. Ministarstvo porodice, omladine i sporta za školsku 2020/2021 godinu obezbijediće udžbenike za odlične učenike iz porodica sa četvoro i više djece, i to za djecu od trećeg do devetog razreda, za šta će biti izdvojeno 250.000 KM.\nPrema trenutnim podacima za školsku 2020/21. godinu, trebalo bi obezbijediti udžbenike za oko 9.400 učenika prvog i 9.450 učenika drugog raazreda. Udžbenici će biti obezbijeđeni i za 10.275 učenika iz porodica sa troje i više djece.\nZbog novonastale situacije izazvane virusom korona u školskoj 2019/20. godini republička takmičenja nisu realizovana i ne postoji osnov za obezbjeđivanje udžbenika za ovu kategoriju učenika.\nOvo je i dio populaconih mjera i to je razlog na osnovu čega smo se opredjelili da ove godine proširimo naš budžet za udžbenike. Takođe, razgovarali smo sa Savezom opština i gradova Srpske, sa lokalnim zajednicama, gdje smo dobili potvrdu da će oni biti saglasni da podrže besplatne udžbenike za djecu iz statusa socijalno ugroženih porodica – rekla je Natalija Trivić, ministarka prosvjete i kulture u Vladi Republike Srpske.\nSvake godine Ministarstvo porodice, omladine i sporta i Ministarstvo prosjvete i kulture potpisuju protokol kojim se definišu zajedničke obaveze, kada je riječ o nabavci udžbenika.\nMi smo ovim projektom zaista željeli da pomognemo roditeljima, ali i da nagradimo odlične učenike i da im to bude motivacija da postignu što bolje uspjehe u narednoj godini. Velika zainteresovanost i zahvalnost upućena je roditeljima, tako da ćemo nastaviti i u narednom periodu sa ovim aktivnostima – istakla je Sonja Davidović, ministarka porodice, omladine i sporta Srpske.\nResorno ministarstvo od 2007. godine realizuje projekat obzbjeđivanja besplatnih udžbenika za odlične učenike od trećeg do devetog razreda iz porodica sa četvoro i više djece, te je do sada za više od 18.700 kompleta udžbenika izdvojeno dva miliona 250.000 maraka. U julu se očekuje i početak isplate odobrenih subvencija za kredite za mlade bračne parove.\nEvropska unija potvrđuje listu zemalja kojima se ukidaju restrikcije


Održane radionice na temu „Istraživanja tržišta“ i „Razvoja klastera“ u sklopu GreenCBC projekta - Green CBC\nUdruženje za razvoj NERDA je u saradnji sa vodećim partnerom na projektu “Prekogranična mreža u području otvorenih inovacija u bioekonomiji – GreenCBC“, te partnerima Centar kompentencija d.o.o. Vinkovci i Inovaciono preduzetičkim centrom Tehnopolis iz Nikšića u protekla 2 dana organizovalo dvije radionice na temu “Istraživanje tržišta” i “Razvoj klastera” u prostorijama Hotela Salis u Tuzli.\nOve radionice organizovane su sa ciljem boljeg razumijevanja umrežavanja u održivom ekonomskom razvoju, kao i razumijevanja svih potrebnih preduslova za uspostavu klastera. Razumijevanje klasterskog pristupa i njegov razvoj trebali bi izravno pridonijeti konkurentnosti u programskom području jer će osigurati modele za stvaranje finalnih proizvoda visoke dodane vrijednosti do koje se dolazi kroz održivu saradnju naučno istraživačkih institucija, industrije i javnog sektora.\nNa radionicama su učestvovala mala i srednja preduzeća iz oblasti bioekonomije, organizacije za podršku poduzetništvu, predstavnici naučno-istraživačke zajednice, predstavnici lokalnih vlasti, kao i predstavnici partnerskih institucija.\nCiljevi projekta Green CBC su s jedne strane unaprijeđenje profesionalne strukture i usluga institucija za podršku poduzetništva, s ciljem pomaganja malim i srednjim poduzećima da izgrade svoje kapacitete i ojačaju konkurentnost, s druge strane jačanje saradnje između privatnog i javnog sektora.\nProjekt je sufinansiran sredstvima EFRR i IPA II fondova Europske unije.


Mala plutajuća sauna - Moj Enterijer – Kupatila, Nameštaj, Kuhinje, Garniture...\nStruktura saune stoji na plutajućoj platformi-splavu u mestu Åmot, povezujući jezero sa zemljištem i pružajući opuštajući prostor za goste.\nSaunu je napravljena za samo dve nedelje za belgijski par čiji se pansion za goste nalazi u sredini šume, na tri sata vožnje od Stokholma.\nItalijanski dizajnerski tim Small Architecture Workshop pružio je kreativan skandinavski dizajn, a takođe je koristio japanske tehnike kako bi dalje kreirao saunu koja se uklapa u pejzaž. Projekat je omaž prirodi i održivosti, a uticaj na brezovu šumu minimizira se pomicanjem saune na površini vode.\nCrna završnica takođe pomaže u integraciji volumena u prirodno okruženje, pošto spoljni zidovi dopunjuju mrak vode. Unutrašnjost se može pohvaliti jelovim drvetom koje slavi skandinavsku tradiciju i koje koji se tradicionalno koristi u saunama.\nOsim što je mesto za odmor i opuštanje, otvorena platforma koja okružuje saunu služi kao pristanište za male brodove i kanuje, a koraci na bočnoj strani platforme omogućavaju posetiocima jednostavan pristup jezeru.\nPROČITAJTE SLEDEĆI TEKST: Temišvarski restoran inspirisan pecanjem


Kadeti pete generacije SIPA-e položili zakletvu - SIPA.GOV.BA\nKadeti pete generacije SIPA-e položili zakletvu\nU službenim prostorijama Državne agencije za istrage i zaštitu (SIPA) u Istočnom Sarajevu danas je (4.1.2016. godine) 20 kadeta SIPA-e položilo svečanu zakletvu pred ministrom sigurnosti BiH Draganom Mektićem, čime su zvanično započeli rad u SIPA-i u činu mlađi inspektor.\nNakon što su prošli rigoroznu selekciju u okviru konkursne procedure, kadeti su uspješno završili četveromjesečnu osnovnu policijsku obuku za sticanje čina mlađi inspektor, koju je provela Agencija za školovanje i stručno usavršavanje kadrova.\nMinistar sigurnosti BiH Dragan Mektić rekao je danas da se od novih policijskih službenika očekuje da rade profesionalno i požrtvovano i u skladu sa izazovima i standardima koje zahtijeva ovako odgovorna i izazovna profesija. „Uniforma i značka koju nosite donosi vam veliku odgovornost. Ne dozvolite da bilo šta ukalja vašu čast, naruši ugled agencije u kojoj radite i zemlje kojoj služite“, rekao je Mektić.\nDirektor SIPA-e Perica Stanić u obraćanju kadetima rekao je da je velika čast i odgovornost biti službenik SIPA-e, poručivši im da se od njih očekuje da posao policijskog službenika obavljaju zakonito, profesionalno i časno i da uvijek budu u službi građana. On je izrazio nadu da će SIPA u narednoj godini primiti još jednu generaciju kadeta i time dodatno kadrovski ojačati ovu agenciju.\nPored ministra sigurnosti BiH i direktora SIPA-e, ceremoniji su prisustvovali i načelnici organizacionih jedinica SIPA-e i direktori policijskih agencija u BiH.


Hotel Xara*** se nalazi na idealnoj lokaciji u centru mesta Loutra Edipsos, na ostrvu Evia i okružen je borovom šumom i ukrasnim biljkama oleandera.\nU neposrednoj blizini nalaze se sportski tereni, pogodni za organizovanje raznih vrsta sportskih aktivnosti, rekreacije i animacije. Upravo ova prednost posebno je privlačna za organizovanje grupe dece i rekreativne odmore sindikata. Objekat je odnedavno renoviran i ispunjava sve specifikacije savremenog turizma.\nHotel ima 44 sobe, recepciju, salu za doručak, mini bar, lobi, dva lifta, odličan servis, privatni parking, sopstveno kupatilo, terasa, klima, TV, frižider.\nPriijavite se za letovanje u "HOTEL XARA***"


Obilazak Kreativnog distrikta u Novom Sadu – Balkanekspresrb.rs\nPotpredsednica Vlade i ministarka kulture i informisanja Maja Gojković obišla je danas sa premijerkom Anom Brnabić, predsednikom Vlade AP Vojvodine Igorom Mirovićem i gradonačelnikom Novog Sada Milošem Vučevićem Kreativni distrikt u Novom Sadu koji je dobio novo ruho u okviru projekta Novi Sad – Evropska prestonica kultura 2022. godine.\nDo sada je rekonstruisano šest objekata, a umetnici, organizacije, ustanove i građani već od prošle godine imaju prilike da osete kulturni život u ovom delu grada.\nGojković je rekla da joj je drago što ispunjavamo dva glavna pravca u kojem se kreće čitava kultura danas u Evropi i u svetu, a to je da nekadašnja industrijska nasleđa postaju divni prostori, dobijaju upotrebnu svrhu kako za kulturu, tako i za neke druge sadržaje sa kojima ćemo se upoznati od januara meseca iduće godine.\n„A drugi je svakako povezivanje kulture i turizma koji je uveliko trend u čitavom svetu. Iskreno se nadam, pošto Evropska prestonica kulture Novi Sad čini sve da budemo najuspešniji i u kategoriji svih prestonica kulture do sada, da ćemo to i krunisati i nagradom ‘Melina Merkuri’ koja je smislila čitav ovaj projekat dok je bila evropski komesar za kulturu“, izjavila je ministarka kulture i informisanja.\nDanas je održana i druga sednica Počasnog odbora u rekonstruisanom prostoru nekadašnje Fabrike, u Kreativnom distriktu, budućem centru savremenog stvaralaštva.\nPolicija pronašla dvoje dece iz Niša


Prosečna plata u martu bi mogla da ide na 540 evra: "Srbija će imati najveći rast u Evropi" - Biznis Telegraf.rs\n- Prva važna vest je da se poboljšava prognoza za Srbiju i da neće biti -3% i zvanična njihova procena koju će potvrditi je u roku od dva dana, biće -1,5%. Srbija će po stopi rasta biti prva u Evropi u 2020. godini - rekao je predsednik Vučić.\n- Oni su poboljšali prognozu, a mi ćemo da radimo da bude još niži. Ovlastili su me da to kažem javnosti - rekao je Vučić.\nVučić je najavio i da će Srbija napraviti novi aranžman sa MMF.\n"Ogroman novac države za pomoć privatnom sektoru"\nVučić je rekao da je država u situaciji pandemije korona virusa uložila ogroman novac i mnogo pomogla privatnom sektoru i da sve vreme to radi.\nOn je podsetio na tri minimalca, kao i na olakšice za velike kompanije. Dodao je i da je hotelijerska industrija koja je pretrpela nenadoknadive gubitke dobila ogromnu pomoć države i za hotelske krevete i za sobe po kombinovanom metodu 70 plus 30.\nVučić je napomenuo i da su svi preuzeli naš koncept pomoći privredi od tri cela minimalca i plus dva puta od 60 odnosno 50 odsto za velike kompanije.\nOn je precizirao da drzava ima obavezu da reguliše stvari i da naplati porez, ali da je država ovoga puta mnogo učinila.\n- Gledaćemo da plate podignemo ponovo medicinskim osoblju - najavio je Vučić.


Tag / Svetski kup u Minhenu / Vesti online\nSvetski kup u Minhenu\nSvetski kup u Minhenu: Srpski miks pištoljem na 14. poziciji\nTreći Svetski kup u 2019. godini završen je danas u Minhenu takmičenjima mešovitih parova vazdušnim oružjem.\n13:54 >> 15:42\nMilutin Stefanović „pogodio“ treću olimpijsku kvotu za srpsko streljaštvo\nMilutin Stefanović je drugog dana Svetskog kupa u Minhenu osvojio četvrto mesto u gađanju malokalibaskom puškom iz trostava (3 puta 40 metaka) i tako izborio olimpijsku kvotu za Igre u Tokiju...\nSrpski strelci na novom izazovu u Minhenu\nNova stanica ovogodišnje serije Svetskog kupa je Minhen. Treći turnir SK u sezoni u glavnom gradu Bavarske počinje u nedelju, a reprezentacija Srbije je danas krenula put Nemačke.\nSvetski kup u Minhenu: Srbija u najjačem sastavu\nSezona Svetskih kupova nastavlja se za nešto više od dve nedelje u Minhenu, gde će od 26. do 30. maja biti održana nadmetanja na trećem SK u sezoni.\nNova medalja i norma za Rio!\nReprezentativka Srbije u streljaštvu Bobana Veličković osvojila je srebrnu medalju na Svetskom kupu u Minhenu u disciplini vazdušni pištolj i na taj način ispunila normu za Olimpijske igre u...\nZorana Arunović osvojila drugo srebro u Minhenu\nReprezentativka Srbije u streljaštvu Zorana Arunović osvojila je danas srebrnu medalju u finalu Svetskog kupa u Minhenu u gađanju vazdušnim pištoljem.


zemlje zapadnog Balkana – Page 2 – Bankar.me\nO odlasku iz zemlje razmišlja 71 odsto mladih\nJune 25, 2020 MAKRO, REGION, SVE VIJESTI 0\nSpecijalno izdanje istraživanja Balkanskog barometra 2020. posvećeno uticaju virusa kovid-19, koje je Savjet za regionalnu saradnju (RCC) sproveo u maju, daje kratku analizu mišljenja javnog mnjenja i privrednika koja pokazuje da 72 odsto građana Zapadnog Balkana pandemiju smatra velikom prijetnjom njihovim nacionalnim ekonomijama.\nZapadni Balkan će izgubiti 800.000 radnih mjesta\nJune 22, 2020 MAKRO, REGION, SVE VIJESTI 0\nZapadni Balkan će izgubiti 11,6 odsto časova rada zbog pandemije virusa korona, što je jednako gubitku više od 800.000 radnih mjesta i moglo bi gotovo u potpunosti poništiti uspješno povećanje zaposlenosti koje je region bilježio od 2012. godine\nMay 29, 2020 MAKRO, REGION, SVE VIJESTI 0\nSvjetska banka procjenjuje da bi, bez vladinog odgovora, više od 400.000 ljudi u regiji moglo pasti u siromaštvo i da bi se srednja klasa značajno smanjila.\nFebruary 18, 2020 REGION, SVE VIJESTI, TRGOVINA 0\nJanuary 28, 2020 KONFERENCIJE, REGION, SVE VIJESTI 0\nKonferencija o zapošljavanju na Zapadnom Balkanu na kojoj učestvuju predstavnici međunarodnih organizacija, ministarstava, vladinih agencija, sindikata i civilnog sektora počela je danas u Sarajevu.\nNjemačka podržava srednje stručno obrazovanje u regionu sa 25,5 miliona eura\nDecember 13, 2019 POSAO I KARIJERA, REGION, SVE VIJESTI 0\nUgovor između njemačke razvojne banke KfW i Komorskog investicionog foruma Zapadnog Balkana namijenjen finasiranju projekata iz oblasti srednjeg stručnog obrazovanja potpisan je u Podgorici.\nDecember 5, 2019 BIZNIS, REGION, SVE VIJESTI 0\nNije lako zadržati zaposlene da rade na našem području “jer im je Evropa koja nudi više, na svega dva sata udaljenosti”, rekao je Svetozar Janevski, predsjednik Upravnog odbora kompanije “Tikveš” iz Makeodonije na Samitu privrednih lidera regiona.\nProsječno bogatstvo pojedinca u Crnoj Gori 48.296 eura\nPrema posljednjem izvještaju Credit Suissea za period do sredine 2019. godine, Švajcarci su i dalje najbogatiji građani svijeta.\nJune 17, 2019 EVROPA, MAKRO, SVE VIJESTI 0\n„Koliko god se vrh Evropske unije trudio, nema konsenzusa o nastavku proširenja na Balkan. Model ‘reforme u zamjenu za integraciju’ stavljen je van snage“, piše novinar Andreas Ernst u tekstu za Noje cirher cajtung.\n“Balkanski egzodus”: Šest miliona ljudi otišlo preko\nMay 3, 2019 MAKRO, REGION, SVE VIJESTI 0\nAnalize EBRD-a pokazuju da, prilikom migracija, zemlje više napuštaju visokokvalifikovani kadrovi nego zaposleni prosječnih znanja i vještina.


Objavljen oglas za prodaju „Marine Dorćol”| Grad Beograd\nDirekcija za građevinsko zemljište i izgradnju Beograda objavila je danas oglas o otuđenju građevinskog zemljišta na lokaciji „Marina Dorćol”, kako je juče najavio zamenik gradonačelnika Beograda Goran Vesić. Prijave za učešće se podnose do 12. septembra, dok će se javno nadmetanje održati narednog dana u prostorijama Direkcije.\nPočetni iznos cene na javnom nadmetanju biće 3,8 milijardi dinara, koliko iznosi procenjena tržišna vrednost zemljišta na lokaciji površine četiri hektara. Pored iznosa koji bude postignut na javnom nadmetanju, u budžet grada biće uplaćen i doprinos za uređivanje građevinskog zemljišta koji će budućem investitoru biti obračunat za objekte koje planira da gradi.\nPrema planu detaljne regulacije, lokacija se nalazi u zoni predviđenoj za komercijalne delatnosti i stanovanje, a pored ovih objekata obavezna je i izgradnja uređenih zelenih površina sa drvoredom koje moraju biti u javnom korišćenju.\nMaksimalna bruto površina objekata koji se grade na lokaciji je 76.000 kvadratnih metara. Na tehničku dokumentaciju za sve objekte i sadržaje koji se budu gradili saglasnost će davati Komisija za planove Skupštine Grada Beograda. Takođe, budući investitor će morati da se pridržava uslova nadležnih institucija u pogledu zaštite okoline spomenika kulture Termoelektrana „Snaga i svetlost”, kako se ne bi ugrozile njene vrednosti.\nGrad Beograd će uz pomoć Direkcije za građevinsko zemljište i izgradnju Beograda obezbediti pristup kompleksu preko dve javne saobraćajnice koje su planirane sa zapadne strane kompleksa, dok će obaveza investitora biti da izgradi sve komunalne instalacije u okviru kompleksa radi povezivanja sa javnom infrastrukturom.\nObaveza investitora će biti da o svom trošku rekonstruiše kran stare centrale i crpnu stanicu.


Odlikovanje za „Noćne vukove“ iz Srpske! - alo.rs\nZbog zasluga za jačanje odnosa Rusije i RS Odlikovanje za „Noćne vukove“ iz Srpske!\nAUTOR: Jelena Đondović DATUM I VREME: 22.01.2019. 14:04\nOgranku ruskog bajkerskog kluba „Noćni vukovi“ iz Republike Srpske za vreme boravka predsednika Rusije Vladimira Putina u Beogradu ukazana je velika čast.\nTadić sa Putinom , Foto: Alo!\nNaime, general-pukovnik Aleksandar Kolmakov, bivši komandant Vazduhoplovne garde Rusije i nekadašnji prvi zamenik ministra odbrane Rusije, odlikovao je tom prilikom Gorana Tadića, potpredsednika „Noćnih vukova“ iz RS. Tadić je važno priznanje dobio za jačanje odnosa Rusije i RS, a za „Alo!“ poručuje da je to za njega ogromna čast i da se kroz istoriju pokazalo da su Srbima jedino Rusi iskreni i pravi prijatelji.\n- Ovim odlikovanjem ukazana je velika čast našem moto klubu u RS, a onda i meni samom. Već dugi niz godina mi se trudimo da produbimo i poboljšamo odnose između dva bratska naroda, ruskog i srpskog. Kroz istoriju se pokazalo da su nam jedino Rusi iskreni i pravi prijatelji. Kako do sada, tako i u buduće, naš rad u RS će se zasnivati na humanitarnom karakteru i pomoći ljudima - kaže naš sagovornik.\nUpitan kako će na vesti reagovati vlasti u BiH, budući da se zna kakav stav o „Noćnim vukovima“ imaju, te da su više puta pokušavali da zabrane ulazak bajkerima koji stižu iz Rusije i da ih predstave kao loše i opasne, Tadić kaže da komšije u BiHi o tome, kao i o većini stvari koje se dešavaju u Republici Srpskoj, imaju pogrešno mišljenje.\nNoćni vukovi RS , Foto: Alo!\n- Naš rad je humanitarnog karaktera i to je ono što oni ne žele da vide. Zabrana ulaska u BiH našoj braći iz drugih država govori samo o njima, ali govori i nama da radimo pravu stvar za budućnost dva naroda, ruskog i srpskog.\nTadić je za naš list otkrio i kakav je zapravo čuveni Aleksandar Zaldastanov zvani Hirurg, vođa „Noćnih vukova“.\n- Hirurg je najveći rodoljub kog sam ja upoznao. Čovek koji je svoj život posvetio Rusiji. Pomažući narodu Rusije, on pokazuje svoju veličinu i količinu ljubavi prema svojoj zemlji. Hirurg je osoba koja posebno voli RS i njegov odnos prema nama je poseban. Prošle godine na Dan Republike njega je odlikovao predsednik Dodik ordenom za jačanje saradnje naša dva naroda. Bio je odlikovan nekoliko puta i od predsednika Putina, što dovoljno govori o kakvom se patrioti radi - zaključio je Tadić.


Posle pobede koja je mađarskoj ekipi otvorila put među četiri najbolje ekipe Evrope, Andrea je najavila slavlje, ali kratkorajno.\n"Uopšte nisam gledala semafor i nisam sigurna da znam tačan rezultat na kraju, ali znam da smo odigrale odličnu utakmicu i pobedile", rekla je uz smeh, dodavši da je presrećna zbog niza pobeda.\nSrpski ženski rukomet neće u završnici Lige šampiona imati samo kapitena reprezentacije Andreu Lekić. Tu će biti još jedna predstavnica, Dragana Cvijić koja je sa svojom ekipom, podgoričkom Budućnosti, takođe izborila za nastup u polufinalu.\nPodsetimo, do ponedeljka 27. februara traje glasanje za najbolju rukometašicu sveta u izboru Međunarodne rukometne federacije (IHF), a Andrea se nalazi u najužem izboru, među pet preostalih, za to prestižno priznanje.


petak, 09 Maj 2014 02:28\nVisoko sudsko i tužilačko vijeće (VSTV) BiH donijelo je na sjednici odluke o imenovanju nosilaca pravosudnih funkcija i stručnih saradnika u BiH, saopštilo je VSTV.\nNa poziciju sudije Općinskog suda u Kalesiji imenovan je Hajrudin Livadić, na pozicije stručnih saradnika Općinskog suda u Sarajevu Mirela Hajder i Dunja Čolaković, a na poziciju stručnog saradnika Općinskog suda u Travniku Mario Vinac.\nZa stručnog saradnika Općinskog suda u Tuzli imenovana je Alisa Omerović, a za stručne saradnike Općinskog suda u Mostaru Goran Jurko i Nina Ratkušić. Andreja Božičković imenovana je na poziciju stručnog saradnika Općinskog suda u Zenici, a Veldina Kajdić na poziciju stručnog saradnika Općinskog suda u Velikoj Kladuši. Novoimenovani nosioci pravosudnih funkcija i stručni saradnici stupiće na dužnost 1. juna. VSTV BiH je, također, donio odluku da za vršioca dužnosti predsjednika Kantonalnog suda u Mostaru imenuje Nurku Pobrića.\nViše iz kategorije: « Delić: zaposlićemo policajce Hulusi Akar u Zenici »